title: Michael Farfan

text: Farfanilla on sekä Yhdysvaltain että Meksikon kansalaisuus. Hänen isänsä on kotoisin Meksikon Tijuanasta, ja hänen äidillään on meksikolais-italialaiset sukujuuret. Myös hänen kaksoisveljensä Gabriel on jalkapalloilija. Veljekset pelasivat pitkään samoissa joukkueissa, mutta tiet erosivat hetkeksi toisen yliopistovuoden jälkeen, kun Michael siirtyi UNC Chapel Hillin yliopistoon ja Gabriel ammattilaiseksi meksikolaiseen Américaan. Molemmat liittyivät Philadelphia Unionin MLS-joukkueeseen kaudeksi 2011.


title: Rogue Assassin

text: Rogue Assassin () on vuonna 2007 ensi-iltansa saanut yhdysvaltalainen toimintaelokuva. Elokuvan on ohjannut Philip Atwell ja käsikirjoittaneet Lee Anthony Smith ja Gregory J. Bradley. Pääosassa esiintyivät Jet Li ja Jason Statham.


title: Rogue Assassin

text: Erään japanilaismafian salamurhaaja surmaa FBI agentti Jack Crawfordin työparin ja hänen perheensä heidän kotonaan. Crawford hakee kostoa Rogueksi tunnetulle salamurhaajalle, joka kuitenkin katoaa maisemista. Kolme vuotta myöhemmin Rogue palaa takaisin San Franciscoon, ja Crawford yrittää kaikkensa saadakseen Roguen kiinni. Samaan aikaan kaksi aasialaista rikollisjärjestöä "Triads" ja "Yakuza" käyvät sotaa keskenään.


title: Klára Koukalová

text: Klára Koukalová (s. 24. helmikuuta 1982 Praha) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 20 huhtikuussa 2013 ja nelinpelissä sijalla 34 huhtikuussa 2014. Hän on voittanut urallaan kolme WTA-tason turnausta kaksinpelissä ja neljä nelinpelissä.


title: Klára Koukalová

text: Grand Slam -turnauksissa Koukalová pääsi neljännelle kierrokselle ensimmäisen kerran Wimbledonissa 2010. Turnauksen toisella kierroksella hän voitti 18:nneksi sijoitetun Aravane Rezaïn ja kolmannella kierroksella kymmenenneksi sijoitetun Flavia Pennettan, kunnes hävisi neljännellä kierroksella Viron Kaia Kanepille luvuin 6–2, 6–4. Myös Ranskan avoimissa 2012 hän selviytyi neljännelle kierrokselle voitettuaan toisella kierroksella 16:nneksi sijoitetun Marija Kirilenkon ja kolmannella kierroksella 22:nneksi sijoitetun Anastasija Pavljutšenkovan, mutta seuraava venäläisvastustaja, toiseksi sijoitettu Marija Šarapova voitti hänet neljännellä kierroksella lukemin 4–6, 7–6(5), 2–6. Aiemmin hän oli Ranskan avoimissa päässyt parhaimmillaan toiselle kierrokselle vuosina 2004, 2005, 2008 ja 2010.


title: Klára Koukalová

text: Ensimmäisen WTA-turnausvoittonsa Koukalová saavutti kesäkuussa 2005 voitettuaan 's-Hertogenboschissa pelatun turnauksen loppuottelussa Lucie Šafářován luvuin 3–6, 6–2, 6–2. Toisen turnausvoittonsa hän otti Portorožissa 2005, jossa hän voitti loppuottelussa Katarina Srebotnikin luvuin 6–2, 4–6, 6–3.


title: Klára Koukalová

text: Koukalová oli naimisissa kesäkuusta 2006 maaliskuuhun 2014, jolloin hän käytti sukunimenään Zakopalová-nimeä.


title: Mestarien liigan kausi 2011–2012

text: Mestarien liigan kausi 2011–2012 oli Mestarien liigan 20. kausi ja Euroopassa pelattavan jalkapallocupin 57. kausi. Loppuottelu pelattiin Münchenissä Allianz Arenalla 19. toukokuuta 2012. Chelsea voitti Bayern Münchenin rangaistuispotkuilla 4-3. Varsinaisella peliajalla peli päättyi 1-1 ja jatkoajalla ei tullut maaleja.


title: Mestarien liigan kausi 2011–2012

text:
Kaikki turnaukseen liittyvät arvonnat paitsi lohkojen jako arvonta suoritettiin UEFA:n pääkonttorissa Nyonissa, Sveitsissä.
Ensimmäiset osaottelut pelattiin 28. kesäkuuta 2011. Toiset osaottelut pelattiin 5. ja 6. heinäkuuta 2011.


title: Mestarien liigan kausi 2011–2012

text: Ensimmäiset osaottelut pelattiin 12. ja 13. heinäkuuta 2011. Toiset osaottelut pelattiin 19. ja 20. heinäkuuta 2011.


title: Mestarien liigan kausi 2011–2012

text: Ensimmäiset osaottelut pelattiin 26. ja 27. heinäkuuta 2011. Toiset osaottelut pelattiin 2. ja 3. elokuuta 2011.


title: Mestarien liigan kausi 2011–2012

text:
Kolmas karsintakierros on jaettu kahteen osioon – mestarien karsintaan ja hyvin sijoittuneiden karsintaan. Molemmista otteluparien häviäjät pääsevät Eurooppa-liigan play-off -kierrokselle.
!colspan="6"|Mestarien karsinta


title: Mestarien liigan kausi 2011–2012

text: !colspan="6"|Hyvin sijoittuneiden karsinta


title: Mestarien liigan kausi 2011–2012

text:
Karsintojen play-off -kierros on jaettu kahteen osioon – mestarien karsintaan ja hyvin sijoittuineiden karsintaan. Ensimmäiset osaottelut pelattiin 16. ja 17. elokuuta 2011. Toiset osaottelut pelattiin 23. ja 24. elokuuta 2011.
!colspan="6"|Mestarien karsinta


title: Mestarien liigan kausi 2011–2012

text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2011–2012 ensimmäiselle pudotuspelikierrokselle ja neljänneksi sijoittuvat putoavat pois.


title: Mestarien liigan kausi 2011–2012

text: Turkkilainen Fenerbahçe suljettiin Mestarien liigasta sopupeliskandaalin vuoksi ja sen tilalle UEFA otti liigassa toiseksi sijoittuneen Trabzonsporin.


title: Mestarien liigan kausi 2011–2012

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Mestarien liigan kausi 2011–2012

text: Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle samaan ottelupariin ei voi päästä arvonnasta kahta joukkuetta samasta maasta tai lohkosta.


title: Mestarien liigan kausi 2011–2012

text: Ensimmäisen pudotuspelikierroksen arvonta suoritettiin 16. joulukuuta 2011. Ensimmäiset osaottelut pelattiin 14./15. ja 21./22. helmikuuta 2012. Toiset osaottelut pelattiin 6./7. ja 13./14. maaliskuuta 2012.


title: Mestarien liigan kausi 2011–2012

text: Toisen pudotuspelikierroksen arvonta suoritettiin 16. maaliskuuta 2012. Ensimmäiset osaottelut pelataan 27. ja 28. maaliskuuta 2012. Toiset osaottelut pelataan 3. ja 4. huhtikuuta 2012.


title: Mestarien liigan kausi 2011–2012

text: Ensimmäiset osaottelut pelattiin 17. ja 18. huhtikuuta 2012. Toiset osaottelut pelattiin 24. ja 25. huhtikuuta 2012.


title: Mestarien liigan kausi 2011–2012

text: Loppuottelu pelattiin 19. toukokuuta 2012 Allianz Arenalla, Münchenissä.


title: Mestarien liigan kausi 2011–2012

text: Parhaat maalintekijät Mestarien liigan kaudella 2011–2012 (vain lohkovaihe ja pudotuspelit):


title: Djibouti Air

text: Djibouti Air on Djiboutin kansallinen lentoyhtiö, joka on perustettu vuonna 2011. Yhtiö lentää kuusi viikkottaista lentoa Djiboutin ja Dubain välillä Boeing 737-200 -koneella.


title: Djibouti Air

text: Yhtiön perusti vuonna 2011 arabiemiirikuntalainen yksityinen sijoittaja ja Djiboutin valtio. Toimitusjohtajana aloitti Shabab Attarzadeh.


title: Djibouti Air

text: Yhtiö lentää toistaiseksi vain Djiboutin ja Dubain välillä, mutta yhtiöllä on tarkoitus laajentaa toimintaansa muun muassa Keniaan, Jemeniin ja Somaliaan vuoden 2011 aikana. Myös toinen kone, Boeing 737-300 on tarkoitus hankkia yhtön käyttöön. Ensimmäisen kuukauden matkustajamäärätavoitteena yhtiöllä oli kuljettaa 1 500 matkustajaa.


title: Djibouti Air

text: Djibouti Air operoi säännöllisesti tällä hetkellä Djiboutista ainoastaan Dubaihin.


title: Djibouti Air

text: Djibouti Air aloitti toimintansa 120-paikkaisella Boeing 737-200 -koneella. Yhtiö aikoo hankkia myös 145-paikkaisen, uudemman Boeing 737-300 -koneen. Koneissa on kaksi luokkaa, turisti- ja bisnesluokka.


title: Djibouti Air

text: Djibouti Airin laivaston keski-ikä oli toukokuussa 2011 30,3 vuotta.


title: Helsingin Työväen Sekakuoro

text: Helsingin Työväen Sekakuoron historia ulottuu vuoteen 1884, jolloin Helsingin Työväenyhdistyksen ensimmäisissä kokouksissa esiintyi sekaääninen laulukunta; Sylvia-lauluyhdistys. Vuonna 1888 laulukunta osallistui Suomalaisen kansanvalistusseuran laulu- ja soittojuhlille ja voitti siellä ensimmäisen palkinnon. Voittoa seurasivat menestyksekkäät konserttimatkat Rääveliin ja Tukholmaan. Noihin aikoihin kuorossa nousi esille kielikysymys, ja pohdinnan tuloksena päätettiin 31. maaliskuuta 1891 perustaa Suomalaisen laulukunta. Aloitteen tekijänä oli runoilija Eino Leinon veli rakennusmestari Viktor Lönnbohm. Päivämäärää pidetään Helsingin Työväen Sekakuoron varsinaisena syntymäpäivänä.


title: Helsingin Työväen Sekakuoro

text: Säveltäjä, urkuri, “Pohjolan Puccini” Oskar Merikanto toimi kuoron johtajana vuosina 1892–1895. Tuolta ajalta on peräisin hänen kuorolleen säveltämä Työväen marssi. Merikannon seuraaja oli Johannes Leino, joka toimi kuoron johtajana kolme vuosikymmentä. Sen jälkeen kuoron historiaan on mahtunut useita johtajia, mm. Eino Linnala, Knut Kangas, Martti Juvonen, Väinö Haapalainen, Kalervo Tuukkanen, Vilho Luolajan-Mikkola, Matti Rautio, Kaj Chydenius, Päivikki Takala, Marjatta Meritähti, Heikki Halme, Tuulikki Närhinsalo, Antti Jokinen, Henry Salin, Soili Perkiö, Veli Bergström, Tapani Tormonen ja Arja Virtanen-Haapasalmi.


title: Helsingin Työväen Sekakuoro

text: Kuoron toiminnasta vastaa rekisteröity yhdistys, Helsingin Työväen Sekakuoro ry. Kuoro harjoittelee ja esiintyy ahkerasti, ohjelmisto on hyvin monipuolista. Kuoro on Suomen Työväen Musiikkiliitto ry:n jäsen.


title: Helsingin Työväen Sekakuoro

text: Helsingin Työväen Sekakuoro järjesti 120-vuotisjuhlakonsertin 7. toukokuuta 2011 Helsingissä, Paasitornissa. Kuoronjohtaja Arja Virtanen-Haapasalmi palkittiin 20 vuotta jatkuneesta yhteistyöstä kuoron kanssa kuoron ansiomerkillä.


title: Weston Price

text: Weston A. Price eli Weston Andrew Valleau Price (6. syyskuuta 1870 Newburgh, Stone Mills, Ontario, Kanada – 23. tammikuuta 1948 Santa Monica, Kalifornia, Yhdysvallat) oli hammaslääkäri, jonka tunnetuimpia saavutuksia ovat teoriat ravinnon suhteista hampaiden terveyteen ja yleiseen terveyteen.


title: Weston Price

text: Price perusti "Research Institute of the National Dental Association"in, josta myöhemmin tuli American Dental Associationin tutkimusosasto, ja oli sen puheenjohtaja 1914–1928.


title: Weston Price

text: Ravitsemustutkimuksen Indiana Jonesiksi sanottu Price kiersi 1920- ja 1930-luvulla valokuvaajavaimonsa Florencen kanssa maapallon syrjäisillä seuduilla tutkimassa alkuperäisväestöjen ruokavalioita. Hän epäili, että moniin jo tuolloin yleistyneisiin nykyisin elintasosairauksiksi kutsuttuihin sairauksiin oli syynä länsimainen ruokavalio ja sen sisältämät sokeri, valkoinen riisi ja puhdistettu ruokaöljy. Tutkimusretkillään hän sai vahvistusta teorialleen tavattuaan kaikkialla alkuperäistä yksinkertaista ruokaa syöviä ihmisiä, jotka olivat täysin terveitä, myös hammaskalustonsa osalta. Kun länsimainen ruokavalio levisi näille seuduille, lisääntyivät sairaudet ja hampaat alkoivat reikiintyä.


title: Weston Price

text: Pricen pääteos "Nutrition and Physical Degenaration" ilmestyi 1939, ja epäedullinen ajankohta vei pohjan hänen tutkimustensa tuloksilta. Teos oli Harvardin yliopiston kurssikirjana jonkin aikaa mutta vaipui sitten unohduksiin, kuten Price itsekin. Osansa sillä, ettei teos myöhemminkään ole saanut ansaitsemaansa huomiota, on sen sanavalinnalla, joka kuvastaa 1930-lukulaista maailmankuvaa, ja toisaalta myös toisen maailmansodan jälkeisellä tieteellis-teknisellä kehityksellä.


title: Weston Price

text: Pricen perintöä vaalii kaksi säätiötä, Weston A. Price Foundation ja Price-Pottenger Nutrition Foundation.


title: Alfred Robb

text: Alfred Arthur Robb tai Alfred A. Robb (18. tammikuuta 1873 – 14. joulukuuta 1936) oli brittiläinen fyysikko.


title: Alfred Robb

text: Robb opiskeli Queen's Collegessa Belfastissa ja St John's Collegessa Cambridgessa. Sen jälkeen hän haki Göttingenin yliopistoon, missä hän teki tutkielmansa Zeemanin ilmiöstä. Hän myös työskenteli J. J. Thomsonille Cavendishin laboratoriossa. Hänelle myönnettiin Croix de Guerre, minkä jälkeen hänestä tuli brittiläisen tiedeakatemian Royal Societyn jäsen.


title: Alfred Robb

text: Robb tunnetaan hänen neljästä artikkelistaan, jotka koskevat erityistä suhteellisuusteoriaa, joissa hän johti aika-avaruuden formalismin aksiomaattisen geometrian avulla. Robbia kutsuttiin joskus sen johdosta nimellä "Suhteellisuuden Eukleides". Näistä töistä ensimmäisessä hän käyttää hyperbolista kulmaa esitelläkseen rapiditeetin konseptin, joka selvensi nopeuden lisäämisen kaavan. Hän osoitti myös että kinemaattinen nopeuksien avaruus on hyperbolinen.


title: St. George’s (Bermuda)

text: St. George's on kaupunki ja kunta Bermudalla. Se on pinta-alaltaan 1,3 neliökilometriä, ja siellä asui 1 752 ihmistä vuonna 2000. Se sijaitsee Bermudan itäosassa, samannimisella saarella, ja sitä ympäröi St. George's Parish. Se oli Bermudan ensimmäinen pääkaupunki, ja se on Amerikan vanhin edelleen asuttu englantilainen kaupunki.


title: St. George’s (Bermuda)

text: St. George's asutettiin vuonna 1612, ja se oli Bermudan ensimmäinen asutuskeskus. Sinne saapui kuvernööri, pappi ja 60 uudisasukasta elokuussa 1612. Muutaman kuukauden päästä St. George'siin saapui 600 asukasta lisää. Vuoteen 1615 asukasluku oli kuitenkin pienentynyt 150:neen, kun pääosa asukkaista oli muuttanut Bermudan pääsaarelle. St. George's oli Bermudan pääkaupunki vuoteen 1815, jolloin pääkaupunki siirrettiin Hamiltoniin.


title: St. George’s (Bermuda)

text: St. George's kukoisti sekä Yhdysvaltain vapaussodan että sisällissodan aikana, kun sen kautta käytiin kauppaa. Uudestaan talous alkoi kokea nousukautta 1800-luvun puolivälissä, kun turismi saapui saarelle. Kaupungissa käsitettiin turismin aiheuttama paine, ja siellä alettiin olla huolissaan historiallisten kohteiden säilymisestä jo 1920. Vuonna 2000 St. George's ja siihen liittyvät linnoitusrakennelmat kaupungin ympärillä liitettiin Unescon maailmanperintöluetteloon.


title: St. George’s (Bermuda)

text: St. George'sin historiallinen sydän on King's Square -aukio. Sen ympärillä ovat muun muassa kaupungintalo ja turistitoimisto. Aukion edessä on pieni Ordnance Island, jota käytettiin joskus kaupunkilaisten ammusvarastona. Nykyään se on risteilyalusten pysähtymispaikka, ja siellä on George Somersin patsas ja hänen laivansa "Deliverance"n malli. King's Square on myös kaupungin linkki muualle Bermudaan, sillä sen läpi kulkee kaksi merkittävää itä-lansi-suuntaista tietä, Duke of York Street on kaupungin pääkatu. St. George'sin historiallisessa keskustassa on useita hyvin säilyneitä rakennuksia 1600-, 1700- ja 1800-luvuilta. Vanhimpana rakennuksena pidetään State Housea, joka oli Bermudan parlamenttirakennus, ennen kuin pääkaupunki siirrettiin Hamiltoniin.


title: St. George’s (Bermuda)

text: Kaupungissa on muutamia kirkkoja, ja niistä merkittävin on Pyhän Pietarin kirkko, joka vanhin käytössä oleva anglikaaninen kirkko läntisellä pallonpuoliskolla. Nykyinen kivikirkko rakennettiin 1713, mutta sen paikalla oli puukirkko vuodelta 1612.


title: John Powell

text: John Powell -nimisiä henkilöitä ovat:


title: John Powell (juoksija)

text: John Vincent "Jack" Powell (2. marraskuuta 1910 – 27. heinäkuuta 1982) oli brittiläinen keskimatkojen juoksija. Hän oli 1930-luvulla maansa parhaita 800 metrin juoksijoita. Hän osallistui olympialaisten 800 metrin juoksuun kahdesti: Los Angelesissa 1932 hän sijoittui seitsemänneksi ajalla 1.53,0 ja Berliinissä 1936 hän karsiutui välierissä. Berliinissä hän juoksi myös 4 × 400 metrin viestin alkuerissä mutta ei enää finaalissa, jossa Iso-Britannia voitti kultaa.


title: Denis Parsons Burkitt

text: Denis Parsons Burkitt (28. helmikuuta 1911 Enniskillen, Fermanaghin kreivikunta, Irlanti – 23. maaliskuuta 1993 Gloucester, Britannia) oli lääkäri.


title: Denis Parsons Burkitt

text: Burkitt opiskeli Dublinin Trinity Collegessa alkuun teknisiä tieteitä, mutta siirtyi pian lääketieteen pariin ja valmistui 1938. Toisen maailmansodan aikana hän palveli Britannian armeijan lääkintäjoukoissa, ensin Englannissa, sitten Keniassa ja Somalimaassa. Sodan päätyttyä hän muutti Ugandaan ja asettui lopulta Kampalaan, jossa hän oli vuoteen 1964.


title: Denis Parsons Burkitt

text: Afrikan-kokemustensa perusteella Burkitt saattoi antaa kaksi panosta lääketieteen hyväksi. Ensinnäkin hän kuvasi Burkittin lymfooman. Toinen merkittävä havainto liittyi ravitsemukseen. Hän totesi, että Afrikassa monet länsimaiset sairaudet olivat harvinaisia, ja piti syynä ravintoa ja sen sisältämää kuitua sekä länsimaista elämäntapaa. Ajatuksistaan hän julkaisi menestysteoksen "Don’t Forget Fibre in your Diet" (1979; suom. "Syö kuituja ja pysy terveenä", 1982)


title: Denis Parsons Burkitt

text: Burkittin isä oli tunnettu ornitologi James Parsons Burkitt.


title: Ruokapolitiikka

text: Ruokapolitiikka tarkoittaa ruuan tuotantoon, valvontaan ja jakeluun liittyvien toimien tarkastelemista politiikan näkökulmasta. Ruokapolitiikkaan vaikuttavia tekijöitä ovat muun muassa maatalouteen ja jälleenmyyntiin liittyvät eettiset, kulttuuriset, lääketieteelliset ja ympäristölliset kiistat.


title: Ruokapolitiikka

text: Politiikalla on merkittävä vaikutus liittyen ruuan tuotantoon, turvallisuuteen ja jakeluun. Politiikan avulla voidaan vaikuttaa ruuan oikeaan säilytykseen ja valmistustapaan. Ruokamyrkytysten myötä ruuan valvontaa on lisätty ja valtio on ottanut ruuan valvonnan hoidettavakseen.


title: Ruokapolitiikka

text: Teknologisten keksintöjen kehittyminen ja niiden hyödyntäminen ruuan tuotannossa on muodostunut poliittinen kysymys. Tehdasmaisten tuotantolaitosten yleistyminen on johtanut kritiikkiin, ja vastustajat uskovat tuotantotavan lisäävän ruokaan liittyvien sairauksien riskiä ja johtavan ympäristöongelmiin.


title: Ruokapolitiikka

text: Myös geenimuuntelun käytöstä on muodostunut kiistanalainen kysymys.


title: Johanna af Schultén

text: Johanna af Schultén (s. 11. maaliskuuta 1965 Helsinki) on suomalainen näyttelijä. Hän on näytellyt muun muassa televisiosarjoissa "Team Ahma", "Tähtitehdas", "Helppo elämä", "Hovimäki" ja "Sorjonen" sekä elokuvissa "Suden vuosi," "Kohtaamisia" ja "8-pallo".


title: Johanna af Schultén

text: Af Schultén opiskeli Teatterikorkeakoulussa vuosina 1985–1989. Valmistumisensa jälkeen hän on näytellyt muun muassa Åbo Svenska Teaterissa, Svenska teaternissa, Unga teaternissa, Viirus-teatterissa, Teater Mars -teatterissa ja Q-teatterissa. Hän kuuluu "Anatomia Ensemble" -nukketeatteriryhmään, joka on esiintynyt myös monilla kansainvälisillä teatterifestivaaleilla. Hän on esiintynyt muun muassa elokuvissa "Onneli ja Anneli", "Onnelin ja Annelin talvi" sekä "Ainoat oikeat". Onneli ja Anneli -elokuvissa hän on näytellyt Rouva Rosina Rusinaa.


title: William Sharpe

text: William Forsyth Sharpe (s. 16. kesäkuuta 1934 Boston, Massachusetts) on yhdysvaltalainen taloustieteilijä, joka sai Nobelin taloustieteen palkinnon vuonna 1990 yhdessä Harry Markowitzin ja Merton Millerin kanssa ansioistaan rahoitusteorian kehittäjänä.


title: Kasarmin naiset

text: Kasarmin naiset on amerikkalainen draamasarja, joka seuraa neljän henkilön elämää, joiden puolisot palvelevat armeijassa. Sarjan ensiesitys oli Yhdysvalloissa Lifetime-kanavalla 3. kesäkuuta 2007.


title: Kasarmin naiset

text: Sarjan toinen tuotantokausi alkoi Yhdysvalloissa 8. kesäkuuta 2008 ja sisälsi yhteensä 19 jaksoa. Kolmas kausi alkoi vuonna 2009.


title: Kasarmin naiset

text: Helmikuussa 2009, Lifetime julkaisi tiedon, että sarjaa jatketaan neljännelle kaudelle, joka alkoi huhtikuussa 2010. Syyskuussa 2010, tiedotettiin, että sarja jatkuu myös viidennelle kaudelle vuonna 2011.


title: Thabiso Moqhali

text: Thabiso Paul Moqhali (s. 7. joulukuuta 1967) on lesotholainen entinen yleisurheilija, joka kilpaili kestävyys- ja maastojuoksussa.


title: Thabiso Moqhali

text: Moqhali osallistui vuoden 1987 MM-kisoissa 5 000 metrin kilpailuun, jossa hän putosi jo alkuerissä. Hän kilpaili maratonilla Barcelonan olympialaisissa 1992, joissa hän oli 33. ajallaan 2.19.28. Moqhali juoksi aiemmin samana vuonna kyseisen matkan Lesothon-ennätyksen 2.10.55. Hän osallistui kerran myös maastojuoksun MM-kisoihin, joissa hän oli vuoden 1997 kisoissa pitkällä matkalla vasta 200. nopein. Moqhali voitti vuonna 1998 maratonilta kultaa Kansainyhteisön kisoissa, joissa hän taittoi matkan ajassa 2.19.15. Hän oli saman matkan kuudestoista Sydneyn olympialaisissa 2000 ja sijoittui 30:nneksi vuoden 2001 MM-kilpailuissa.


title: Thabiso Moqhali

text: "Lähde: IAAF"


title: Ville Kero

text:
Ville Kero (s. 16. kesäkuuta 1990) on uransa lopettanut suomalainen pesäpalloilija. Keron kasvattajaseura on Vaasan Maila ja muut seurat Nurmon Jymy. Kausi 2011 oli Keron ensimmäinen Superpesis-kausi. Viimesimpänä Kero pelasi Hyvinkään Tahkossa. Kero lopetti pelaajauransa kauden 2017 jälkeen.
Tahkossa Kero toimi lyöjäjokerina, ja hänet tunnetaan kovasta keskikumurastaan.


title: Richard Lovell Edgeworth

text: Richard Lovell Edgeworth (1744–1817) oli englantilais-irlantilainen poliitikko, kirjailija ja keksijä.


title: Richard Lovell Edgeworth

text: Edgeworth syntyi Bathissa. Hänen perheensä omisti maata myös Irlannissa, missä hän opiskeli Trinity Collegessa. Hän kiinnostui kulkuvälineiden suunnittelusta, ja ystävystyi Erasmus Darwinin ja Thomas Dayn kanssa. Kolmikosta tuli Lunar societyn keskeisiä henkilöitä. Vuonna 1770 Edgeworth sai patentin telaketjun päällä liikkuvalle höyrykoneelle.


title: Richard Lovell Edgeworth

text: Edgeworth oli kansanedustajana Irlannin parlamentissa vuosina 1798–1801. Hän kuului myös Irlannin Royal Societyn perustajajäseniin.


title: Richard Lovell Edgeworth

text: Edgeworth osallistui tyttärensä Maria Edgeworthin tekemän kasvatusoppaan kirjoittamiseen.


title: Samuel Galton

text: Samuel Galton (1753–1832) oli englantilainen tehtailija. Hän oli isänsä tavoin kveekari ja asetehtailija.


title: Samuel Galton

text: Hän oli yksi Birminghamin Lunar societyn keskeisiä henkilöitä ja myös Royal Societyn jäsen. Lunar Society kokoontui toisinaan myös Galtonin kotona. Hän oli seuran jäsenistä menestynein liikemies. Hän oli kiinnsotunut myös luonnontieteistä, etenkin optiikasta.


title: Lauri Tilkanen

text: Lauri Tilkanen (s. 6. marraskuuta 1987 Karinainen) on suomalainen näyttelijä. Tilkanen on näytellyt elokuvissa, televisioelokuvissa ja -sarjoissa. Hän näyttelee myös Ryhmäteatterissa.


title: Lauri Tilkanen

text: Tilkanen valmistui Teatterikorkeakoulusta teatteritaiteen maisteriksi keväällä 2012. Hän ilmoittaa harrastavansa muun muassa joukkueurheilulajeja ja soittavansa pianoa, rumpuja ja kitaraa.


title: Lauri Tilkanen

text: Tilkasen puoliso on näyttelijä Pamela Tola.


title: Tuhannen taalan tytöt

text: Tuhannen taalan tytöt () on Cathy Hopkinsin kirjasarja.


title: Tauno Äijälä

text: Tauno Johannes Äijälä (s. 4. toukokuuta 1941 Tyrvää) on suomalainen mediavaikuttaja, viestintäneuvos. Koulutukseltaan hän on valtiotieteen maisteri Turun yliopistosta. Hän aloitti toimittajana Turun Yleisradiossa 1960-luvulla ja loi uransa Mainostelevisiossa (myöhemmin MTV3), missä hän työskenteli toimituspäällikkönä vuosina 1967-72 ja ohjelmapäällikkönä vuodesta 1972 lähtien. Hänestä tuli MTV:n ohjelmajohtaja Leo Mellerin jälkeen vuonna 1980. Viimeksi Äijälä oli MTV:n varatoimitusjohtajana, mistä tehtävästä hän jäi eläkkeelle vuonna 2001. Tämän jälkeen hän työskenteli vielä Liikenne- ja viestintäministeriössä Suomen televisioverkon digitalisoinnin projektipäällikkönä.


title: Tauno Äijälä

text: Hänet palkittiin vuonna 2011 Kultainen Venla -patsaalla.


title: William Withering

text: William Withering (1741–1799) oli brittiläinen lääkäri, kasvitieteilijä ja mineralogi. Hän opiskeli Edinburghissa lääketiedettä ja oli kiinnostunut myös kasvitieteestä. Valmistuttuaan hän toimi lääkärinä ensin Staffordissa ja muutti sitten Birminghamiin vuonna 1775. Hänestä tuli Birminghamin kaupunginsairaalan ylilääkäri ja Matthew Boultonin omalääkäri. Hän liittyi Boltonin Lunar societyyn ja oli sen muiden jäsenten tavoin kiinnostunut monista tieteistä ja taiteista. Withering keksi kokeilla sormustinkukista eristettyä digitalista sydänlääkkeeksi. Royal Societyn jäseneksi hänet nimettiin ansioistaan mineralogian alalla.


title: Stuart Wilson

text: Stuart Wilson (s. 25. joulukuuta 1945 Guildford, Surrey, Englanti) on englantilainen näyttelijä.


title: Stuart Wilson

text: Stuart syntyi Yhdistyneen kuningaskunnan ilmavoimien perheeseen ja opiskeli näyttelemistä maineikkaassa Royal Academy of Dramatic Artsissa. Valmistuttuaan näyttelijäksi Wilson esiintyi 1960- ja 1970-luvuilla teatterin lavalla, muun muassa Royal Shakespeare Companyn, London’s Royal Court Theatrein, London’s West Endin ja Regionalin produktioissa.


title: Stuart Wilson

text: Wilson sai ensimmäisen televisioroolinsa brittisarjasta "The Strauss Family" ja esiintyi myös monissa sarjoissa, kuten esim. "The Song of Songs", "Anna Karenina", "The Pallisers", "Minä, Claudius", "The Old Men at the Zoo", "Jewel in the Crown", "Prime Suspect" sekä suurin menestys "Running Blind".


title: Stuart Wilson

text: 1990-luvun alussa Wilson kiinnitettiin suuren luokan tuotantoon, "Tappava ase 3" -elokuvaan, jossa hän esitti elokuvan konnaa, poliisi Jack Travisia. Roolin myötä Wilson siirtyi televisiorooleista Hollywoodin elokuvarooleihin ja työskenteli maineikkaiden ohjaajien, kuten Martin Scorsesen, Roman Polańskin, Martin Campbellin, Tony Scottin ja Michael Bayn kanssa. Wilson esiintyi muun muassa elokuvissa "Viattomuuden aika" (1993), "Pako Absolomista" (1994), "Yö ei tunne armoa" (1994), "The Rock – paluu helvettiin" (1996), "Zorron naamio" (1998) sekä "Valtion vihollinen" (1998).


title: Stuart Wilson

text: 2000-luvulla Wilson palasi Englantiin ja esiintyi elokuvissa "Vertical Limit", "Rakkauden viimeinen siirto" ja toimintakomediassa "Hot Fuzz", työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä.


title: Boris the Spider

text: Boris the Spider on The Whon kappale vuodelta 1966. Se julkaistiin albumilla "A Quick One". Kappaleen kirjoitti yhtyeen basisti John Entwistle. Se oli basisti Entwistlen ensimmäinen sävellys yhtyeen piirissä. Lisäksi se oli "A Quick Onen" ainoa kappale, jota yhtye on soittanut pitempään kiertueillaan.


title: Tilkanen (täsmennyssivu)

text: Tilkanen voi tarkoittaa seuraavia:


title: Tilkanen

text: Tilkanen on kylä Karinaisissa Pöytyällä Varsinais-Suomessa. Kylä sijaitsee yhdystien 2250 varressa Tarvasjoen rannassa ja on entisen Karinaisten kunnan eteläisin kylä naapurikunnan Tarvasjoen rajalla.


title: Charles Emil Hagdahl

text: Charles Emil Hagdahl (6. helmikuuta 1809 Linköping, Ruotsi – 29. marraskuuta 1897 Tukholma, Ruotsi) oli ruotsalainen lääkäri. Hän on kirjoittanut ensimmäisen ruotsiksi ilmestyneen merkittävän keittokirjan "Kokkonsten".


title: Charles Emil Hagdahl

text: Hagdahl opiskeli Uppsalan yliopistossa, josta hän valmistui 1841. Hän toimi lääkärinä Tukholmassa 1838–1847, ja 1847 hänestä tuli Djurgårdsbrunns kuranstaltin intendentti. Vähän myöhemmin hän muutti asumaan Västmanlandiin Tidön linnaan. Hän omisti sen kuitenkin vain vähän aikaa ja muutti sittemmin Tukholmaan.


title: Charles Emil Hagdahl

text: Hagdahl aloitti kirjoittamisen jo varhain ja kirjoitti muun muassa raportin vankilaoloista niissä maissa, joissa hän oli oikeuskanslerin toimeksiannosta käynyt matkallaan 1840-luvulla, sekä julkaisun "Mejerierna i hertigdömena Schleswig och Holstein" (1855 'Meijerit Schleswigin ja Holsteinin herttuakunnissa'), joka sai Lantbruksakademienin palkinnon.


title: Charles Emil Hagdahl

text: Hagdahlin tytär Gertrud Amalia Hagdahl (1864–1959) avioitui pankinjohtaja Marcus Wallenbergin (1864–1943) kanssa. Hän on siten Jacob (1892–1980) ja Marcus Wallenbergin (1899–1982) isoisä.


title: Charles Emil Hagdahl

text: Hagdahlin jälkimaine perustuu keittokirjaan "Kokkonsten", jonka koko otsikko kuuluu "Kokkonsten som vetenskap och konst med särskildt afseende på helsolärans och ekonomiens fordringar". Kirja ilmestyi 1878–1879, ja sitä pidetään yleisesti ainutlaatuisena teoksena. Siinä on kolmetuhatta reseptiä sekä neuvoja elintarvikkeiden käsittelystä ja kotiapulaisten koulutuksesta. Teos ilmentää paitsi kulinaarista harrastusta ja kokemusta, myös lukeneisuutta, sivistystä, huumoria sekä lääkärin ammatin kokemusta. Luetuin osa nykyisin on alun keittotaidon historia, reseptit ovat pääosin vanhentuneet siksi, että ruokatottumukset ja raaka-aineet ovat muuttuneet ja hinnat ovat aivan toisenlaiset, ja myös siksi, että tuolloin oli käytössä palvelusväkeä.


title: Charles Emil Hagdahl

text: Cajsa Wargin keittokirjan ohella Hagdahlin "Kokboken" kuuluu ruotsalaisten keittokirjaklassikkojen kärkeen. Vähän ennen Hagdahlia oli suomalaissyntyinen Gustava Björklund julkaissut keittokirjan "Kokbok" (1. p. 1847), ja Hagdahl mainitsee sen teoksessaan arvostavasti.


title: Charles Emil Hagdahl

text: (kesken; alkusivuja)


title: Albert Howard

text: Albert Howard (8. joulukuuta 1873 Bishop's Castle, Shropshire, Britannia – 20. lokakuuta 1947) oli englantilainen kasvitieteilijä, luonnonmukaisen viljelyn uranuurtaja ja alan piirissä merkittävä hahmo, jota pidetään englanninkielisen maailman nykyaikaisen luonnonmukaisen viljelyn isänä.


title: Albert Howard

text: Hän työskenteli Intiassa maanviljelyneuvojana. Hänen työtovereinaan olivat Gabrielle Louise Caroline Matthaei (1876–1930) ja tämän sisar Louise Ernestine Matthaei (1880–1969). Hän avioitui Gabrielle Matthaein kanssa 1905 ja tämän kuoltua sisaren Louise Matthaein kanssa 1931. Gabrielle Matthaei oli itsekin kasvitieteilijä.


title: Mad Money – hulluna rahaa

text: Mad Money – hulluna rahaa ("Mad Money") on vuonna 2008 ensi-iltansa saanut komedia-rikoselokuva, jonka pääosassa näyttelevät Diane Keaton, Queen Latifah, ja Katie Holmes. Elokuvan on ohjannut Callie Khouri.


title: Harrow

text: Harrow ("London Borough of Harrow") on yksi Suur-Lontoon 33:sta kaupunkipiiristä Lontoon luoteisosassa. Sitä ympäröivät piirit Hillingdon lännessä, Ealing etelässä, Brent kaakossa ja Barnet idässä. Pohjoisessa sijaitsee Hertfordshire.


title: Harrow

text: Vuonna 2011 Harrow'ssa asui noin 240 000 asukasta.


title: Porsche Supercup -kausi 2011

text: Porsche Mobil 1 Supercup -kausi 2011 oli Porsche Supercup sarjan 19. kausi. Kausi alkoi 8. toukokuuta Turkista ja päättyi 13. marraskuuta Abu Dhabiin.


title: Porsche Supercup -kausi 2011

text: Sarjan mestaruuden voitti toiseen kertaan saksalainen René Rast. Toiseksi sijoittui itävaltalainen Norbert Siedler ja kolmanneksi puolalainen Kuba Giermaziak.


title: Porsche Supercup -kausi 2010

text: Porsche Mobil 1 Supercup-kausi 2010 oli Porsche Supercup sarjan 18 kausi. Kausi alkoi 13.maaliskuuta Bahrainin, Sakhirissa ja päättyi 12.syyskuuta Italian, Monzassa. Sarjan mestaruuden vei saksalainen René Rast, jolle mestaruus oli hänen uran ensimmäinen. Toiseksi sijoittui britannian Nick Tandy ja kolmanneksi itävaltalainen Norbert Siedler.


title: Live in Sydney

text: Live in Sydney on musiikki-DVD Kylie Minoguen "On a Night Like This Tour" -kiertueelta.


title: This Morning with Richard Not Judy

text: This Morning with Richard Not Judy eli TMWRNJ (epämuodollinen akronymi) oli pääosina esiintyneiden Stewart Leen ja Richard Herringin käsikirjoittama ja BBC Two kanavan esittämä brittiläinen tv-komediasarja, jota on esitetty kaksi tuotantokautta 1998–1999.


title: This Morning with Richard Not Judy

text: Ohjelma koostui Leen ja Herringin luomien uusien hahmojen ja edellisestä yhteistyöstä syntyneiden hahmojen yhdistelmästä. Se kuvattiin keskusteluohjelman kaavalla studioyleisön edessä. Sketsit ei olleet tyypillisiä ja usein keskittyivät Richard Herringin outoihin pakkomielteisiin ja hahmoihin. BBC itse luonnehtii ohjelmaa "haaveelliseksi" ja sanoo, että "kaikki osat olivat ainakin osittain kummallisia ja tosiaan enimmäkseen hyvin outoja".


title: This Morning with Richard Not Judy

text: TMWRNJ oli monien valitusten aihe johtuen siitä, että se esitettiin sunnuntaisin lounasaikaan sen aikuissisällöstä välittämättä. Esimerkiksi "The Sunday Heroes" nimisessä sketseissä esiintyi Stewart Lee Jeesuksena ja vastasi opetuslastensa kysymyksiin—etenkin tämä sketsi loukkasi uskovaisia ympäri Britanniaa. Vasta 18 jakson ja hieman yli vuoden verran esittämisajan jälkeen ohjelma peruttiin ja se jäi faniensa kiintyneesti muistamaksi kulttisarjaksi.


title: This Morning with Richard Not Judy

text: Toistuvia hahmoja ja aiheita ovat mm. jättiläinen puhuva appelsiini "The Curious Orange" (jonka nimi viittaa Utelias Vilin englanninkieliseen nimeen, "Curious George"), "Unusual Priest" niminen epätavallinen pappi, joka esittää eettisiä ongelmia ja keksii niille yhä naurettavampia ratkaisuja, ja sisäelimien lastenohjelma "The Organ Gang".


title: Roger Hargreaves

text: Roger Hargreaves (9. toukokuuta 1935, Cleckheaton, Yorkshire, Englanti, Britannia – 11. syyskuuta 1988, Tunbridge Wells, Kent, Britannia) oli brittiläinen lastenkirjojen kuvittaja, joka tunnetaan parhaiten kirjasarjoista Mr. Men ja Little Miss.


title: Insead

text: Insead on kansainvälinen kauppakorkeakoulu ja tutkimuslaitos, jolla on MBA-ohjelma. Inseadilla on toimipisteet Fontainebleaussa Ranskassa, Singaporessa ja Abu Dhabissa. Nimi Insead on lyhenne sen vanhasta nimestä "Institut Européen d'Administration des Affaires". Koulu tarjoaa vuoden mittaista täysipäiväistä Master of Business Administration (MBA) -koulutusta, executive MBA -ohjelman, tohtorinkoulutusta ja laajoja kursseja yritysjohdolle.


title: Insead

text: Oppilaitos on perustettu 1957 Fontainebleaussa, ja sen koulutuksen on käynyt yli 36 000 opiskelijaa 160 maasta. Insead on strategisessa yhteistyössä yhdysvaltalaisen Wharton Schoolin kanssa.


title: Martti Saarinen

text: Martti Saarinen (20. lokakuuta 1980 Tuusula) on suomalainen laulaja, joka voitti Idols-laulukilpailun viidennen tuotantokauden vuonna 2011. Saarinen voitti kilpailun finaalissa Ali Elkharamin saatuaan 56 prosenttia äänistä.


title: Martti Saarinen

text: Ennen Idolsissa kilpailemista Saarinen oli esiintynyt Boiled Monkeys -nimisen coveryhtyeen kanssa vuodesta 2005. Lisäksi hän on laulanut Killer Kachina -nimisessä yhtyeessä.


title: Martti Saarinen

text: Voittokappale Idolsissa oli Patric Sarinin säveltämä ja Paula Vesalan sanoittama ”Se alkaa taas”. Musiikkivideo kappaleeseen kuvattiin toukokuun lopussa. Sen ohjasi Petri Eklund.


title: Martti Saarinen

text: Saarisen melodista suomirockia sisältävä ensimmäinen albumi julkaistiin 28. syyskuuta 2011. Albumin ensimmäisenä singlenä julkaistiin Poets of the Fall -yhtyeen jäsenten tekemä kappale ”Kaipaus nousee siivilleen”. Hänen omaa nimeänsä kantava albumi debytoi Suomen virallisen listan sijalla kymmenen.


title: Martti Saarinen

text:
Martti Saarinen on myös toiminut lauluntekijänä, sillä Martti oli mukana tekemässä debyyttialbumin päätösraitaa Omatunto yhdessä Janne Huttusen ja Sanna Korkeen kanssa.
Martti oli valmistelemassa toista albumiaan jonka kappaleet ovat Martin ja
hänen taustayhtyeensä kitaristin Juha Wahlsténin käsialaa,kunnes päättyi perustamaan Marraskuu-yhtyeen joka on julkaissut pari biisiä. Lisäksi Martti Saarinen on ruvennut tekemään kappaleita myös muille artisteille.


title: Charles Chetwynd-Talbot

text: Charles Chetwynd-Talbot (13. marraskuuta 1860 – 7. toukokuuta 1921) oli brittiläinen aatelinen, 20. Shrewsburyn ja Waterfordin jaarli ja Clément Talbotin perustaja.


title: Charles Chetwynd-Talbot

text: Talbot oli perheessään ainoa lapsi ja isänsä, 19. Shrewsburyn jaarlin perillinen. Talbot peri jaarlin arvonsa jo nuorena ja pilasi tulevaisuuden mahdollisuutensa menemällä paroni George Byronin tyttärentyttären, avioeron läpikäyneen Ellen Miller-Mundyn kanssa naimisiin. Aviovaimoa ei hyväksytty seurapiireihin. Nuoripari sai pojan nimeltään Viscount Ingestre, joka kuoli vanhempiensa elinaikana, mutta ehti tehdä muutamia perillisiä, mukaan lukien 21. Shrewsburyn ja Waterfordin jaarlin.


title: Charles Chetwynd-Talbot

text: Myöhemmin aviopari erosi ja molemmat osapuolet menivät omia teitään. Talbot oli myös vastuussa Alton Towersin myynnistä, joka oli ollut aikaisempien Shrewsburyn jaarlien tyyssija. Se on nykyään laajalti tunnettu huvipuisto. Hänen tuellaan perustettiin vuonna 1903 Clément Talbot ltd. tuomaan Isoon-Britanniaan suosittua ranskalaista automerkkiä Clémentiä. Tämä johti automerkki Talbotin syntymiseen.


title: Koitsanlahden hovi

text: Koitsanlahden hovi on Etelä-Karjalassa Parikkalassa sijaitseva museo, jonka päärakennus on 1800-luvulta. Koitsanlahden hovi avattiin museona vuonna 1966, mutta se oli Museoviraston hallinnassa suljettuna vuodesta 1991, kunnes se syksyllä 2016 myytiin yksityishenkilölle, joka avaa siinä kotimuseon.


title: Koitsanlahden hovi

text: Koitsanlahden hovi on ainoa Suomen nykyisellä alueella sijaitseva lahjoitusmaakartano. Se oli alkujaan kuningas Kustaa II Adolfin vuonna 1618 perustama valtion latokartano. Vuonna 1652 Koitsanlahti lahjoitettiin sotamarsalkka ja kreivi Arvid Wittenbergille. Vuodesta 1721 paikka oli Venäjän hallitsijan lahjoitusmaakartano, jossa lähipitäjien talonpojat kävivät suorittamassa työpäiviä. Kartanon alueella oleva Piiskuupetäjä-niminen puu, ja pihalle vuonna 1958 pystytetty "Kärsimysten kivet" -muistomerkki ilmentävät talonpoikien ja kartanonomistajia edustaneiden voutien välisiä ristiriitoja. Itsenäisyyden ajalla Koitsanlahden hovi ympäröivine peltoineen oli Suomen valtion omistuksessa. 1940-luvulla sodan jälkeen päärakennukseen sijoitettiin Parikkalan mieskotiteollisuuskoulu.


title: Koitsanlahden hovi

text: Viipurissa syntynyt kirjailija Lempi Jääskeläinen on kirjoittanut kaksi teosta, "Hovin vallat" ja "Talopoika ja hovinherra", joiden tapahtumat sijoittuvat Koitsanlahden hoviin.


Yhdistyneiden arabiemiirikuntien dirhami (ISO 4217: AED) on Yhdistyneiden arabiemiirikuntien valuutta. Se otettiin käyttöön vuonna 1973 korvatakseen Qatarin rialin. Yksi dirhami (درهم) jaetaan sataan filsiin (فلس).v


title: Fajita

text: Fajita [faˈhiːta] on lämmin tex-mex-ateria, joka tarjoillaan vehnä- tai maissitortillan kanssa. Fajita täytetään esim. lihasuikaleilla, kasviksilla, taco- tai salsakastikkeilla, ranskankermalla, jalapeñochileillä, juustoraasteella.


title: Brunein dollari

text: Brunein dollari () (ISO 4217: BND) on Bruneissa käytössä oleva valuutta. Se on ollut Brunein valuuttana vuodesta 1967. Yksi brunein dollari jaetaan sataan senttiin. Lyhenteenä toimii $ tai B$ halutessa estää sekaantuminen muihin dollareihin.


title: Îles d’Hyères

text: Îles d’Hyères on saariryhmä Ranskan Varin departementissa Hyèresin kunnassa. Saarista pinta-alaltaan ja asukasluvultaan suurin on Porqerolles, joka on myös saarista läntisin. Saaresta itään sijaitsevat pienet Île de Bagaud, Port-Cros ja kaikkein itäisin Île du Levant.


title: Îles d’Hyères

text: Saariryhmän alkuperäinen nimitys oli Stokadit. Nimityksen antoivat kreikkalaiset, ja se viittasi saariryhmän jonomaisuuteen. Renessanssin aikana saaria kutsuttiin puolestaan nimellä "Îles d’Or" eli Kultasaaret. Saaren ensimmäisiä asukkaita olivat foinikialaiset ja heidän jälkeensä roomalaiset. Îles de Lérinsin saarilta saapui munkkeja 400-luvulla, ja he perustivat paikalle sivuluostarin. 600–1500-luvuilla saarille hyökkäsivät merirosvot ja saraseenit. Provencen herttua antoi saaret J. de Galbertille vuonna 1348 ja myöhemmin Frans I määräsi johanniitat muuttamaan saarelle. Porquerolle ja Port-Crosin saarille rakennettiin linnat vuonna 1531 ja Richelieu rakennutti vuonna 1634 Tour de’Éminencen, Fort de’Éstissacin ja Port-Martinin. Uudetkaan linnoitukset eivät estäneet saaria kokemasta tuhoja Espanjan perimyssodassa 1700-luvulla. Saaret olivat sotanäyttämönä jälleen Napoleonin aikana 1800-luvulla ja 1900-luvun maailmansodissa.


title: Mohammed A. Salameh

text: Mohammed A. Salameh (koko nimeltään ) on yksi vuoden 1993 World Trade Centerin pommi-iskun tekijöistä. Hän istuu elinkautista vankeusrangaistustaan ADX Florence -vankilassa, Coloradossa.


title: Ammutaan paikalla -julistus

text: Ammutaan paikalla -julistus oli valkoisten joukkojen ylipäällikön Mannerheimin antama julistus Suomen sisällissodan alkuvaiheissa 25. helmikuuta 1918. Julistuksella annettiin menettelytapaohjeet valkoisille joukoille muun muassa vankien otosta, ja se antoi joukoille laajat valtuudet suorittaa teloituksia oman harkintansa mukaan.


title: Ammutaan paikalla -julistus

text:
Julistuksen mukaan:
Menettely oli vastoin vuoden 1907 Haagin sopimusta, jonka mukaan sotavankien kohtalosta ei voinut päättää joukko-osasto tai yksittäinen henkilö, vaan he olivat hallituksen vastuulla.


title: Ammutaan paikalla -julistus

text: Julistuksen mallina oli käytetty vuoden 1906 Venäjän sotaväen rikoslakia ja niitä menettelytapoja, joita Venäjällä oli käytetty sisäisten levottomuuksien kukistamisessa vuoden 1905 vallankumouksen jälkeen muun muassa Baltian maissa. Julistuksen seurauksena antautuneita punaisia alettiin tappaa taistelujen loppuvaiheissa siinä määrin, että valkoisten ylijohto yritti huonolla menestyksellä hillitä sitä jo maaliskuun lopulla. Julistus oli tarkoitettu olemaan voimassa vain sotatoimialueella, mutta sitä sovellettiin myös sen ulkopuolella.


title: Ammutaan paikalla -julistus

text: Sisällissodan alkuvaiheissa valkoisilla ei ollut ohjeita vankien otosta tai käsittelystä. Vangiksi jääneet punaisten asemasta oli erilaisia tulkintoja, ja eräiden mielestä heitä tuli kohdella sotavankeina. Toisten mukaan he taas olivat maanpetokseen syyllistyneitä kapinallisia. Vaasan senaatti ei julistanut sotaa Venäjälle eikä asettanut maata sotatilaan, koska se olisi merkinnyt kaiken vallan siirtymistä armeijan ylijohdolle. Koska Venäjää vastaan ei ollut sotatilaa, punaisia voitiin Suomen lain mukaan tuomita vain valtiopetoksesta, josta ei ollut säädetty kuolemanrangaistusta. Maanpetoksesta voitiin lain mukaan tuomita kuolemaan vain sotatilan ollessa voimassa.


title: Ammutaan paikalla -julistus

text: Valkoisen armeijan ylijohto katsoi puolestaan paremmaksi sen, että punakaartilaisia pidettäisiin siviileinä. Silloin heillä ei olisi sotavangin oikeuksia, ja sotatilan voimassa ollessa voitaisiin soveltaa Venäjän sotatilalakia, jonka mukaan myös siviileitä voitiin tuomita esimerkiksi rosvouksista ja tuhotöistä. Senaatti ei kuitenkaan halunnut käyttää vihatun tsaarivallan aikaisia lakeja. Lopulta päädyttiin kompromissiin, jonka mukaan rankaisutoimet perustuivat juridisesti hätävarjeluun. Toisin sanoen väkivaltaa saattoi käyttää henkeä tai omaisuutta puolustaessa.


title: Ammutaan paikalla -julistus

text: Sisällissodan alkaessa Mannerheim antoi luvan perustaa sotaoikeuksia, joilla oli oikeus langettaa myös kuolemantuomioita. Taistelun aikana kiinni saadut murhaajat ja murhapolttajat voitiin "arkebuseerata". Käytännössä sotaoikeuksien tehtäviä alkoivat hoitaa suojeluskuntien esikunnat. Vankien käsittelystä ei ollut vielä ohjeita, joten vangitseminen tai vapauttaminen oli kuulustelijoiden oman harkinnan varassa. Sodan alkuvaiheissa ei kuolemantuomioita kuitenkaan vielä jaettu kovin runsaasti. Mannerheim kielsi 25. helmikuuta suojeluskunnille lähetetyllä kiertokirjeellä sotaoikeuksien asettamisen ja toiminnan, eikä myöskään niiden määräämiä kuolemantuomioita saanut panna täytäntöön. Käytännössä tällä kiellolla ei kuitenkaan ollut paljoa vaikutusta, sillä paikalliset joukot ja niiden komentajat toimivat varsin itsenäisesti pitkälle kevääseen saakka.


title: Kazakstanin tenge

text: Kazakstanin tenge () (Valuuttakoodi: KZT) on kazakstanin käytössä oleva rahayksikkö. Se otettiin käyttöön vuonna 1993 korvaamaan neuvostoruplaa. Yksi "tenge" jaetaan sataan "tiyiniin".


title: Assassin’s Creed: Bloodlines

text: Assassin’s Creed: Bloodlines on Ubisoft Montrealin kehittämä ja Ubisoftin julkaisema "Assassin’s Creed" -toimintaseikkailupelisarjan videopeli. Peli julkaistiin PlayStation Portablelle marraskuussa 2009. Pelin juoni perustuu "Assassin’s Creedin" ja "Assassin’s Creed II:n" tapahtumien välille.


title: Assassin’s Creed: Bloodlines

text: "Assassin’s Creed: Bloodlines" on toimintaseikkailupeli, jossa pelaaja ottaa ensimmäisestä osasta tutun Altaïr ibn La-Ahadin roolin. Avoimen pelimaailman kaupunkien kaduilla kuljeskelee tavallisia ihmisiä, joiden käyttäytymiseen pelaajan teot vaikuttaa. Pelaaja voi hieman töniä väkijoukossa ilman suurempaa vaikutusta, mutta väkivalta saa väkijoukon paniikkiin ja johtaa vartijoiden kutsumiseen. Jos pelaaja kiipeilee seinillä, väkijoukko kerääntyy alas tuijottamaan ja huutelemaan vartijoita paikalle.


title: Matti Asunmaa

text: Asser Matias (Matti) Asunmaa (11. syyskuuta 1921 Revonlahti – 1. lokakuuta 1998 Alavus) oli kansanedustaja vuosina 1970–1979.


title: Matti Asunmaa

text: Asunmaa aloitti kansanedustajan uransa Vaasan läänin vaalipiiristä Suomen Maaseudun Puolueesta valittuna kansanedustajana. Hän siirtyi lokakuussa 1972 Suomen Kansan Yhtenäisyyden Puolueeseen, jonka eduskuntaryhmän puheenjohtajana hän myöhemmin toimi. Huhtikuussa 1977 Asunmaa, joka oli eduskuntavaalien 1975 jälkeen SKYP:n ainoa kansanedustaja, siirtyi Keskustapuolueen eduskuntaryhmään. Hän oli vaikuttanut Keskustapuolueessa myös aiemmin, 1960-luvun lopulle asti, ennen liittymistä SMP:hen. Hän aloitti poliittisen toimintansa Maalaisliiton nuorisojärjestössä Maaseudun Nuorten Liitossa. Asunmaa toimi myös kunnallispolitiikassa ja oli Alavudella valtuustossa ja hallituksessa.


title: Lily Saxén

text: Lily (Lilly) Ottilia Maria Saxén (25. elokuuta 1861 Turku – 11. lokakuuta 1926 Kuokkala) oli suomalainen ruotsin kielellä kirjoittanut runoilija joka käytti nimimerkkejä "Fågel Blå" ja "Fågelfri".


title: Lily Saxén

text: Saxénin vanhemmat olivat rovasti Karl Johan August Saxén ja Jeanne-Marie Vilenius. Hän kävi tyttökoulun ja suoritti myös muun muassa sähköttäjän tutkinnon. Saxén työskenteli eräissä ruotsinkielisissä maaseutulehdissä (Viborgsbladet, Östra Nyland) ja oli puoli vuotta Arbetaren-lehden toimitussihteerinä. Hän käänsi ruotsin kielelle suomalaista kansanrunoutta (kolmiosainen kokoelma "Ur den finska sången") ja kirjoitti myös itse runoja sekä yhden lastenkirjan.


title: Phra Ruang -dynastia

text: Phra Ruang -dynastia hallitsi Thaimaan edeltäjää Sukhothain kuningaskuntaa vuodesta 1238. Dynastian aikana kehitettiin thai-kirjoitus ja heimoista alkoi kehittyä nykyisin tunnettu thai-kansa. Laajimmillaan kuninkaiden valta ulottui 1284 Mekong-joelta Ligoreen. Naapurimaan Lannan tavoin yhteiskunta perustui Sakdina-järjestelmään.


title: Phra Ruang -dynastia

text: Dynastian mukaan on nimetty kuninkaallisen Siamin laivaston R-luokan hävittäjä.


title: Ylä-Sallaajärvi

text: Ylä-Sallaajärvi on järvi Jyväskylän Taka-Keljon kaupunginosan ja Muuramen kunnan rajalla. Järvi on noin 37 hehtaarin kokoinen ja sen keskisyvyys on 5,38 metriä. Alainen Kotajärvi ja Ylä-Kitulampi laskevat Ylä-Sallaajärveen. Ylä-Sallaajärvestä laskee Sallaanoja pienen Myllyjärven kautta Ala-Sallaajärveen. Järveen on istutettu siikaa. Ylä-Sallaajärven rannalla on laavu.


title: Asunta

text: Asunta viittaa seuraaviin:


title: A. Emil Virtasalo

text: Arvo Emil Matti Virtasalo (16. helmikuuta 1901 Valkjärvi – 23. syyskuuta 1928 Viipuri) oli suomalainen kirjailija.


title: A. Emil Virtasalo

text: Virtasalo halusi merille ja sai perheeltään vuonna 1909 luvan lähteä tutun kapteenin kanssa Lontooseen. Päästyään sinne hän karkasi ja oli sitten merimiehenä eri aluksilla vuoteen 1918 saakka. Tultuaan ampumatarvikkeita kuljettaneen aluksen mukana Kapkaupunkiin hän pestautui siellä sotamieheksi Englannin siirtomaajoukkoihin. Hän palveli aliupseerina ja partionjohtajana eri puolilla Etelä-Afrikkaa kunnes haavoittui vakavasti joulukuussa 1921. Hän sai vapautuksen palveluksesta ja palasi Suomeen.


title: A. Emil Virtasalo

text: Virtasalo alkoi kirjoittaa ja hänen novellejaan julkaistiin muun muassa Viikko-Sanomat-lehdessä. Esikoiskirja "Eriskummallisia juttuja Afrikasta" julkaistiin vuonna 1926. Aikalaisarvioissa häntä verrattiin Jack Londoniin.


title: Asunnan liikennepaikka

text: Asunta on vanha rautatieliikennepaikka Keuruulla 26 km Haapamäeltä. Asunnan asema-alueen hyvin säilynyt, yhtenäinen rakennuskokonaisuus on 1890-luvun lopulta. Siihen kuuluu pysäkkirakennus, tavaramakasiini, vahtitupa ja lisäksi talousrakennukset, kellari ja sauna. Alueella on komeaa puustoa. Radan eteläpuolella on Asunnanjärvi ja siellä on pumppuaseman hoitajan asunto, joka on kesäasuntona. Kauempana on Asunnan Vesitorni. Alue kuuluu valtakunnallisesti merkittävien asema-alueiden suojelusopimuksella säilytettäviin asemiin vuodesta 1998. Aseman on suunnitellut 1897, Bruno Granholm. Rautatiesilta on v. 1924.


title: Asunnan liikennepaikka

text: Selvityksessä on todettu vuonna 2008 että takennuksia on äskettäin kunnosettu ja ovat hyvässä kunnossa. Asema on poistunut asemakäytöstä ja on asuinkäytössä.


title: Sulfuryylikloridi

text: Sulfuryylikloridi eli sulfonyylikloridi (SOCl) on rikin, hapen ja kloorin muodostama epäorgaaninen molekyyliyhdiste. Sulfuryylikloridia käytetään pääasiassa kloorausaineena orgaanisessa synteeissä.


title: Sulfuryylikloridi

text: Sulfuryylikloridi on väritöntä hajultaan pistävää nestettä. Se ei liukene eikä sekoitu veteen, mutta hydrolysoituu melko hitaasti veden vaikutuksesta. Hydrolysoitumista nopeuttavat muun muassa aktiivihiili ja alumiinikloridi. Pieni määrä vettä hajottaa sulfuryylikloridin klooririkkihapoksi ja runsas vesimäärä rikki- ja suolahapoksi. Myös valo nopeuttaa hydrolyysiä.


title: Sulfuryylikloridi

text: Sulfuryylikloridia tuotetaan kloorin ja rikkidioksidin välisellä reaktiolla. Tyypillisesti tämä suoritetaan jäähdytetyssä teräksisessä reaktorissa, jossa on katalyyttinä aktiivihiiltä. Toinen vaihtoehto on johtaa nesteytettyyn rikkidioksidiin, johon on liuotettu katalyytiksi kamferia, kloorikaasua 0 °C lämpötilassa. Tuote puhdistetaan tislaamalla.


title: Sulfuryylikloridi

text: Sulfuryylikloridia käytetään orgaanisia molekyylejä kloorattaessa sulfonoitaessa tai liitettäessä niihin kloorisulfoniryhmiä. Sulfuryylikloridi on kloorausaineena kloridikaasuun nähden selektiivisempi ja reaktiot voidaan suorittaa miedommissa olosuhteissa esimerkiksi matalammissa lämpötiloissa lisäksi se nesteenä on helpommin käsiteltävissä. Klooraus tapahtuu radikaalimekanismilla. Reaktion initiaattorina käytetään tyypillisesti bentsoyyliperoksidia, joka synnyttää reaktiivisen sulfuryylikloridiradikaalin. Sivutuotteena radikaalin hajoamisessa muodostuu rikkidioksidia.


title: Sulfuryylikloridi

text: Sulfuryylikloridia käytetään myös eräissä litiumakuissa. Näissä akuissa on litiumkatodi ja elektrolyyttinä toimivat sulfuryylikloridiin liuotetut litiumsuolat. Sulfuryylikloridi pelkistyy anodilla rikkidioksidiksi ja kloridi-ioneiksi. Vastaavalla tavoin toimii akku, joissa käytetään tionyylikloridia, mutta siihen verratuna litium-sulfuryylikloridiakusta saadaan parempi energiatiheys ja vsuurempi virta. Näillä akuilla on kuitenkin käyttöä vain tietyissä erikoissovellutuksissa.


title: Lanna

text: Lanna oli suurin piirtein nykyisen Pohjois-Thaimaan alueella sijannut kuningaskunta. Legendan mukaan se perustettiin vuonna 750. Tai-kansat alkoivat asuttaa aluetta 1300-luvulta lähtien ja tai-kansojen aikaa on pidetty Lannan kulttuurin kukoistuskautena. Burmalaiset valtasivat kuitenkin kuningaskunnan vuonna 1558 ja heitä seurasivat Thaimaan kuninkaat. Lannan hallitsijat saivat pitää autonomiansa aina 1800-luvun lopulle saakka, jolloin Thaimaan kuningas Chulalongkornin kaudella alue jaettiin tavallisiin maakuntiin.


title: Lanna

text: Lannan historiaa on käsitelty usein viitenä eri aikakautena. Ensimmäinen mon-kausi kesti Lannan perustamisesta vuonna 750 vuoteen 1200 ja sitä seurasi sata vuotta kestänyt toinen mon-kausi. Kolmas vaihe käsittää kauden, jolloin tai-kansat alkoivat asuttaa aluetta. Tai-kautta kesti vuoteen 1558, jolloin aluetta hallitsivat burmalaiset. Thaimaalaiset voittivat burmalaiset vuonna 1775, jonka jälkeen Lanna liitettiin vähitellen osaksi Bangkokiin keskittynyttä kuningaskuntaa.


title: Lanna

text: Lannan syntylegendan mukaan maa muotoutui, kun muuan erakko perusti Haripunjayan kaupungin vuonna 750. Erakon tarkempaa alkuperää ei tunneta. Hallitsijaparinsa hän sai mentyään naimisiin Camadevi-nimisen mon-taustaisen Lopburin prinsessan kanssa. Lopbur oli ollut khmerien valtakunnan vasallivaltio ja mon-kausilla Lannan ja khmerien välillä käytiin sotia.


title: Lanna

text: Tai-kansoja alkoi muuttaa alueelle 1300-luvulta eteenpäin. Lannan tai-kauden ehkä kuuluisin hallitsija oli kuningas Mangrai. Mangrai perusti vuonna 1263 Chiang Rain kaupungin, pari vuotta myöhemmin Lamphunin kaupungin ja ns. uuden kaupungin eli Chiang Main vuonna 1263. Mangrain valtakaudella nyt Chiang Maihin keskittynyt kuningaskunta ulotti valtansa pohjoisessa sijainneiden pienempien kuningaskuntien Phayaon, Nanin ja Phraen kuningaskuntien alueelle. Tarinan mukaan hän solmi myös vuonna 1287 hyökkäämättömyyssopimuksen Sukhothain kuningas Ramkhamhaengin ja Phayain kuninas Ngam Muongin kanssa. Sopimus on tulkittu joskus valtioliittona. Toinen tunnettu tai-kauden hallitsija oli vuosina 1441–1481 hallinnut Tilokraja, jonka kaudella Chiang Maissa järjestettiin theravada-buddhalaisten munkkien kahdeksas buddhalainen konsiili.


title: Lanna

text: Burmalaiset valloittivat Lannan vuonna 1558 ja vaikka Ayutthaya valtasi alueen väliaikaisesti pariin otteeseen 1600-luvulla, burmalaisten onnistui palauttaa oma herruutensa alueelle. Lannan hallitsijat jatkoivat valtaansa, mutta heidän oli kuultava Lannan burmalaista kuvernööriä. 1700-luvun puolella Lanna jaettiin kahtia. Sen pohjoiset alueet eli Chiang Saenin seutu liitettiin burmalaiseen Avan kuningaskuntaan, kun taas Chiang Main seudusta etelässä tuli Avan vasallivaltio. Vuonna 1767 Lannan prinssi Kawila liittoutui Bangkokin kuninkaiden kanssa. Burmalaiset olivat aiemmin tuhonneet Ayutthayan, mutta heidät kukistettiin vuonna 1775 Thonburin kuningas Taksinin johdolla. Lanna nprinssit olivat auttaneet thaimaalaisia sillä ehdolla, että he saisivat pitää omat vasallinsa. Kawila ja hänen jälkeläisensä hallitsivat Thaimaan alaisuudessa aluksi Lamphunista ja sittemmin Chiang Maista. Alueen hallitsijoilla oli huomattava autonomia aina Thaimaan kuningas Chulalongkornin valtakaudelle saakka. Vähitellen valta siirtyi kuitenkin keskushallinnolle ja Lannanin alueesta tuli lopulta eri kuvernöörien hallitsemia maakuntia. Nykyinen Pohjois-Thaimaan alue vastaa suurin piirtein Thaimaahan liitettyä entistä Lannan aluetta.


title: Lanna

text: Lannan kulttuurin kukoistuskautena on pidetty tai-heimojen kautta 1200-luvulta burmalaisvalloitukseen saakka. Tait omaksuivat joitakin piirteitä, kuten theravada-buddhalaisuuden, alueen aiemmilta mon-hallitsijoilta. Tait toivat alueelle puolestaan esimerkiksi omankaltaisen puuarkkitehtuurinsa ja henkiuskomuksensa. Kaudelle tyypillistä arkkitehtuuria on säilynyt aina nykypäiviin saakka esimerkiksi Chiangsaenissa, Lampangissa, Lamphunissa ja Chiang Maissa. Ne eroavat kuitenkin toisistaan jonkin verran riippuen esimerkiksi siitä, mikä tai-heimo tai muu väestönryhmä vaikutti milläkin alueella. "Wat" eli luostarikompleksit muodostivat kaupunkien henkisen keskipisteen. Muurin ympäröimällä luostarialueella sijaitsee tavallisesti munkkien asuntoja, luostarin kirjasto, "chedi"-pyhäinjäännöskumpu, kokoontumishalli eli "bot" ja luostarin tärkeimmän Buddha-veistoksen halli "viharn". Rakennuksia koristeltiin Lannan kulttuurille tyypillisillä puukaiverruksilla. Lannan alueella oli alun perin omat musiikki- ja tanssimuotonsa, mutta ajan kuluessa ne muotoutuivat lähemmäksi Keski-Thaimaan klassisia ihanteita.


Jääkiekon 1. divisioonan maailmanmestaruuskilpailut 2012 pelattiin Sloveniassa ja Puolassa. Turnaukseen osallistui 12 joukkuetta, jotka oli jaettu kahteen lohkoon. A-lohkon kaksi parasta joukkuetta nousi vuoden 2013 MM-kilpailuihin. A-lohkon viimeinen puolestaan tippui B-lohkoon, jonka voittaja nousi A-lohkoon. B-lohkon viimeinen tippui vuoden 2013 kilpailujen 2. divisioonan A-lohkoon. Vielä vuoden 2011 kisoissa sekä A- että B-lohkon paras joukkue nousivat seuraavan vuoden MM-kilpailuihin.


title: Jääkiekon 1. divisioonan maailmanmestaruuskilpailut 2012

text: Isäntämaa Slovenian jokaisessa ottelussa oli yli 8 000 katsojaa, ja päätösottelussa Itävaltaa vastaan oli 10 500 katsojaa.


text:
Maalivahdit, jotka ovat pelanneet 40% joukkueensa peleistä.
Maalivahdit, jotka ovat pelanneet 40% joukkueensa peleistä.


title: Sämänu

text: Sämänu on persialaisten kansojen ruoka, joka muistuttaa suomalaista mämmiä. Sämänu saa makeutensa mämmin tapaan imellyttämällä. Se valmistetaan vehnän jyvistä, vedestä ja ruusuvedestä, nykyään myös joskus vehnäjauhojakin lisäten. Sämänua syödään kevään ensimmäisenä päivänä eli persialaisena uutena vuotena (noruz). Sämänu symboloi seitsemän aineksen "Haft-Seen"-juhla-aterialla hedelmällisyyttä ja vaurautta.


title: Marquis Residences

text: Marquis Residences on Yhdysvaltojen Miamissa sijaitseva asuin- ja hotellikäytössä oleva pilvenpiirtäjä. Rakennusta alettiin rakentaa vuonna 2006 ja se valmistui vuonna 2008. Rakennus on 214 metriä korkea ja on Miamin kolmanneksi korkein rakennus. Suunnittelijana toimi Arquitectonica-yhtiö.


title: Heikki Lehmus

text: Heikki Lehmus (sukunimi vuoteen 1906 "Lindberg"; 5. toukokuuta 1884 Hämeenlinna – 28. maaliskuuta 1939 Helsinki) oli suomalainen toimittaja.


title: Heikki Lehmus

text: Hän toimi tasavallan presidentin valitsijamiehenä vuonna 1937. Hänet oli palkittu Viron Valkealla ristillä.


title: Heikki Lehmus

text: Lehmuksen vanhemmat olivat Henrik ja Erika Lindberg. Lehmus työskenteli muun muassa Hämeen Sanomien toimitussihteerinä.


title: RSA Battle House Tower

text: RSA Battle House Tower on pilvenpiirtäjä Mobilen kaupungissa Alabamassa Yhdysvalloissa. Rakennus on 227 metriä korkea ja siten Alabaman osavaltion korkein rakennus. Rakennuksen rakentaminen aloitettiin vuonna 2003, ja se valmistui vuonna 2007. Suunnittelijana toimi Thompson, Ventulett, Stainback & Associates -yhtiö. Rakennuksen omistaa Retirement Systems of Alabama -yhtiö. Pilvenpiirtäjä on nimetty pilvenpiirtäjäalueella sijaitsevan Battle House -hotellin (nimi nykyään The Battle House Renaissance Hotel) mukaan. Rakennuksessa on 20 hissiä.


title: Philosophers Without Gods

text: Philosophers Without Gods: Meditations on Atheism and the Secular Life on filosofian professori Louise M. Antonyn toimittama kirja, joka sisältää ateistisia esseitä kahdeltakymmeneltä nykyfilosofilta. Teoksen on julkaissut Oxford University Press vuonna 2007.


title: ESTsoft

text: ESTsoft on vuonna 1992 perustettu eteläkorealainen tietotekniikkaa kehittävä yritys.


title: ESTsoft

text: On olemassa useita tuotteita, joita markkinoidaan "ALTools" tuotenimellä. Koreassa, "Al" tarkoittaa "munaa", ja monilla tuotteilla onkin tässä kategoriassa muna-aiheisia ikoneja ja maskotteja. ALTools tuotteita ovat:


title: ESTsoft

text:
http://www.estsoft.com/
http://news.mmosite.com/content/2010-11-18/this_is_what_cabal_2_looks_like.shtml


What’s It All About? Philosophy and the Meaning of Life on filosofi Julian Bagginin kirja elämän tarkoitus -käsitteestä. Teoksen on julkaissut Granta Books vuonna 2004.


title: Atheism, Morality, and Meaning

text: Atheism, Morality, and Meaning on filosofi Michael Martinin kirja ateismista ja etiikasta. Teoksen on julkaissut Prometheus Books vuonna 2003.


title: Lars Haugen

text: Lars Haugen (s. 19. maaliskuuta 1987 Oslo) on norjalainen jääkiekkomaalivahti, joka edustaa SHL:ssä pelaavaa Färjestad BK:ta.


title: Lars Haugen

text: Haugen on Manglerud Starin kasvatti. Hän siirtyi kaudeksi 2004–2005 Leksandin juniorijoukkueeseen. Kaudeksi 2006–2007 hän siirtyi aikuisten sarjaan Sparta Warriorsin riveihin. Joukkueessa hän pelasi sekä GET-liigassa että seuran kakkosjoukkueessa ykkösdivisioonassa. Kaudeksi 2009–2010 Haugen siirtyi Lørenskogiin. Kesken kauden 2010–2011 hän siirtyi lainalle Manglerud Starin joukkueeseen. Toukokuussa 2011 Haugen siirtyi KHL:n Dinamo Minskiin, joka lainasi hänet syyskuussa Ekstraligan Šahtjor Soligorskiin.


title: Lars Haugen

text: Haugen toimi Norjan ykkösmaalivahtina vuoden 2011 MM-kisoissa. Kisoissa hän teki kansainvälisen läpimurtonsa Norjan voitettua Ruotsin. Haugen valittiin ottelun parhaaksi pelaajaksi. Norja selvisi turnauksessa lopulta puolivälieriin asti, jossa se hävisi Suomelle 4–1. Haugenin torjuntaprosentti turnauksessa oli 92,61. Vuoden 2012 MM-kisoissa Haugenin torjuntaprosentti oli 90,91 hänen pelatessa seitsemässä ottelussa. Haugen edusti Norjaa myös jääkiekon MM-kilpailuissa vuonna 2017, jossa hän toimi joukkueen ykkösmaalivahtina.


title: Axel Törneman

text: Axel Törneman (28. lokakuuta 1880 Persberg, Värmlanti – 26. joulukuuta 1925 Tukholma) oli ruotsalainen taidemaalari.


title: Axel Törneman

text: Törneman tunnetaan monumentaalimaalarina. Tukholman kaupungintalon niin sanotun Sinisen salin maalaukset ovat hänen työtään. Myös Ruotsin valtiopäivätalossa on hänen seinämaalauksiaan.


title: Per Olof von Törne

text: Per Olof von Törne (6. helmikuuta 1882 Viipuri – 23. lokakuuta 1940 Turku) oli suomalainen historioitsija.


title: Per Olof von Törne

text: Vuosina 1911–1919 von Törne oli yleisen historian dosenttina Helsingin yliopistossa, ja sen jälkeen hän hoiti vuosina 1918–1940 Åbo Akademin Pohjoismaiden historian professuuria. Hän kirjoitti muun muassa Suomen Ritarihuoneen historian.


title: Per Olof von Törne

text: P. O. von Törnen vanhemmat olivat Olof Johan Reinhold von Törne ja Olga Elisabeth Alexandrine von Knorring. Hänen puolisonsa oli Ellan Augusta von Born. Hän oli säveltäjä Bengt von Törnen veli.


title: Tyko Hedlund

text: Tyko Heribert Hedlund (19. marraskuuta 1877 Teerijärvi – 17. toukokuuta 1944 Pietarsaari) oli suomenruotsalainen konttoristi ja runoilija.


title: Tyko Hedlund

text: Pietarsaaressa asunut Hedlund kirjoitti pääosin uskonnollisaiheista runoutta perinteistä tyyliä käyttäen. Hän oli muun muassa Uudenkaarlepyyn laulujuhlien 1934 juhlarunoilija.


title: Ulricehamn

text: Ulricehamn on entinen Ruotsin kaupunki ja nykyinen Ulricehamnin kunnan keskustaajama Åsundenin järven pohjoispuolella, Länsi-Götanmaan läänissä. Taajamassa oli lähes 10 000 asukasta vuonna 2010.


title: Ulricehamn

text: Kaupunki sijaitsee 45 km länteen Jönköpingistä. Ulricehamnin nimi oli vuoteen 1741 "Bogesund". Kaupungissa sijaitsee mm. parantola, rautatieristeys, tekstiili- ja vaatetusteollisuutta.


title: Jussi Kylliäinen

text: Jussi ”J.Kop” Kylliäinen oli mukana perustamassa Kouvolan Elävän Musiikin yhdistystä eli KEMU:a 80-luvun taitteessa yhdessä Seppo Jarvan, Ilpo Hietamiehen, Reima Saarisen ja Timo Ronkaisen kanssa. Jussi on soittanut/soittaa kitaraa mm. Peer Günt, Loose Prick, Alaston Lounas, One Blood, Garuda, Beatniks, Todistajat Inc yhtyeissä. Hän on myös ollut perustamassa Suomen kymmenen suurimman markkinointiviestintätoimiston joukkoon kuuluvaa Zeeland Societyä ja toiminut AD:na monissa mainostoimistoissa yli 20 vuoden ajan vastuualueenaan luoda toimivaa markkinointiviestintää asiakkaille. Tällä hetkellä hän työskentelee Raksun Tallissa ja huolehtii mm. Peer Güntin keikkamyynnistä ja manageroinnista.


title: Coming Home

text: Coming Home tai Comin’ Home voi tarkoittaa:


title: Blackbird

text: Blackbird, blackbirds, black bird tai black birds voi tarkoittaa esimerkiksi:


title: Paul Gower

text: Paul Gower on Andrew Gowerin veli, joka on ollut tämän apuna RuneScape-pelin kehittämisessä. Hän oli veljensä mukana perustamassa Jagex-pelistudiota. Hän myi osuutensa Jagexista ja erosi myös tämän hallituksesta vuonna 2010 samaa aikaa muiden perustajajäsenten kanssa.


title: Kimmy Robertson

text: Kimmy Robertson (s. 27. marraskuuta 1954) on yhdysvaltalainen näyttelijä. Hänen tunnetuin roolinsa on Lucy Moran sarjassa "Twin Peaks". Ennen näyttelijän uraansa hän oli ballerina.


title: Kimmy Robertson

text: Robertson tapasi vuonna 2002 Twin Peaks -festivaaleilla John Christian Walkerin, jonka kanssa hän meni naimisiin 18. tammikuuta 2003. He kuitenkin erosivat 27. syyskuuta 2004.


title: Matti Saariaho

text: Matti Emil Olavi Saariaho (s. 20. kesäkuuta 1930 Lappeenranta) on suomalainen kirjailija.


title: Matti Saariaho

text: Saariaho voitti romaanillaan "Työttömät" WSOY:n järjestämän suuren romaanikilpailun.


title: Saltaire

text: Saltaire on Titus Saltin perustama ihannekylä, joka sijaitsee Shipleyn kaupungin vieressä, West Yorkshiren metropolikreivikunnassa.


title: Saltaire

text: Saltaire on nykyään osa West Yorkshiressa sijaitsevaa Shipleyn kaupunkia, joka on noin kuusi kilometriä pohjoiseen Bradfordista. Shipley on kasvanut Saltaireen kiinni, vaikka alkujaan niiden välillä oli matkaa. Shipley ympäröi Saltairea lännestä, etelästä ja idästä. Saltairen pohjoispuolella on nummialue. Saltaire sijaitsee Airejoen laaksossa, josta maa nousee pohjoiseen ja etelään mentäessä. Leeds and Liverpool Canal halkaisee laakson, ja se on ollut merkittävä vesireitti.


title: Saltaire

text: Bradford oli merkittävä teollisuuskaupunki 1800-luvulla, ja sen asukasluku kasvoi 8 500:sta lähes 104 000:nteen vuodesta 1780 vuoteen 1850. Tehdastyöläisten olosuhteet kaupungissa oli todella huonot, ja kaupunkilaisten odotettavissa oleva elinikä oli vain hieman yli 20 vuotta. Bradfordia pidettiin Englannin saastuneimpana kaupungina. Vuonna 1848 Titus Saltista tuli Bradfordin pormestari. Hän oli menestynyt teollisuusmies, joka oli liittynyt isänsä villateollisuusyritykseen 1824. Pormestarina Salt halusi ratkaista kaupungin saasteongelman, mutta kun kaupunginhallitus kieltäytyi kieltäytyi toimenpiteistä, niin Salt päätti siirtää teollisuusyrityksensä pois Bradfordista.


title: Saltaire

text: Saltin tehtaalle löydetiin uusi paikka muutaman kilometrin päästä Bradfordista. Paikalla oli tarpeeksi vettä villatehtaita varten ja hyvät liikenneyhteydetä sekä vesitse että rautateitse. Salt valitsi kaksi bradfordilaista arkkitehtia, Henry Lockwoodin ja Richard Mawsonin suunnittelemaan ja toteuttamaan Saltin visiota. Varmistaakseen tehtaan laadun hän palkkasi työhön mukaan insinööri William Fairbairnin. Tehtaan rakennustyöt aloitettiin 1851, ja se oli valmis 1853. Kun tehdas oli valmistunut, Saltairessa aloitettiin myös muiden rakennusten rakentaminen. Alkuun työläiset kulkivat junalla Bradfordista. Valmistuttuaan kylässä oli yli 800 asuinrakennusta, köyhäintalo eläkeläisille, sairaala, apteekki, koulu ja kirkko. Salt antoi kylällä nimen yhdistämällä oman nimensä läheisen Airejoen kanssa. Vuoden 1871 väestönlaskennassa kylässä oli 4 389 asukasta.


title: Saltaire

text: Salt sai ihannekylänsä kanssa kansallista ja kansainvälistä tunnustusta. Hän sai useita kunnianosoituksia kuoltuaan 1876, vähän sen jälkeen kun Saltairen viimeinen rakennus oli valmistunut. Hänen hautaussaattueen reitillä oli jopa 100 000 ihmistä. Saltin kolme poikaa perivät Saltairen, mutta tehtaan tuotto alkoi hiipua. Neljä bradfordilaista liikemiestä osti kylän vuonna 1893, ja James Robertsista tuli kylän ainoa omistaja 1899. Roberts myi sen kahdella miljoonalla punnalla toiselle liikemiesryhmälle 1918, ja edelleen se myytiin Bradford Property Trustille 1933.


title: Saltaire

text: Sotien välisenä aikana ja toisen maailmansodan aikana tehdas kukoisti jälleen. Illingworth, Morris and Company osti tehtaan 1958. Monia kylän alkuperäisistä rakennuksista purettiin 1960- ja 1970-luvuilla. Samaan aikaan kylän historiallinen arvostus kasvoi, ja vuonna 1971 se julistettiin suojelualueeksi. Tehdas joutui taloudellisiin vaikeuksiin 1980-luvulla, mikä vaikutti myös kylään. Monista rakennuksista tuli tarpeettomia, ja ne ränsistyivät. Saltaire Village Society perustettiin 1984, ja se on pyrkinyt elvyttämään aluetta. Tehdas suljettiin lopulta vuonna 1986. Jonathan Silver osti tehtaan 1987, ja hän on muuttanut siitä kulttuurikeskuksen. Hän avasi sinne David Hockneyn töitä esittelevän näyttelyn. Tehtaasta muodostui myös teknologiakeskus, kun 1990-luvulla Pace Micro Technology ja Filtronic Comtek hankkivat sieltä toimitilat. Vuonna 2001 Saltairen arvo tunnustettiin kansainvälisesti, kun se valittiin Unescon maailmanperintöluetteloon.


title: Gary Wilkerson

text: Gary Wilkerson (s. 19. heinäkuuta 1958) on yhdysvaltalainen kristitty pastori, vaikuttaja ja kirjailija. Wilkerson toimii johtavana pastorina The Springs Church -seurakunnassa Coloradossa.


title: Gary Wilkerson

text: Wilkerson tulee suvusta, jonka historiassa on monen polven ajan ollut pastoreita. Wilkerson sai kutsun Jumalalta kuuden vanhana. Hän aloitti saarnaamaan 16 vuotiaana, nuorisopastorina 19 vuotiaana ja aloitti ensimmäisen seurakunnan 23 vuotiaana. Siitä lähtien hän on auttanut perustamaan seurakuntia, palvellut Times Square Church -seurakunnassa, aloittanut orpokodin, koulun ja nuorisokahvilan San Franciscossa. Vuonna 2002 Gary alkoi matkustamaan isänsä David Wilkersonin kanssa ympäri maailmaa pitäen johtajuuskonferensseja. Hän myös johtaa "Passion for Jesus Conferences in North America":a, jonka tehtävänä on rohkaista kristittyjä palaamaan Jeesuksen luo. Hänen ensimmäinen kirjansa "The Divine Intercessor", julkaistiin vuonna 2002. Wilkersonin kutsumus on puhua, opettaa ja kirjoittaa herätyksestä sekä kristityn intohimoisen janon uudistamisesta Jeesusta kohtaan.


title: Sultan Tucker

text: Sultan Tucker (s. 24. lokakuuta 1978 Philadelphia, Yhdysvallat) on liberialainen entinen yleisurheilija, joka kilpaili pika-aitajuoksussa.


title: Sultan Tucker

text: Tucker osallistui MM-kisoihin ensimmäistä kertaa Edmontonissa 2001, joissa hän oli 110 metrin aidoissa eränsä kuudes ja karsiutui. Hän voitti seuraavana vuonna pronssia Afrikan-mestaruuskilpailuista ajallaan 13,98 sekuntia. Tucker pääsi 60 metrin aitajuoksussa välieriin sisäratojen MM-kisoissa 2003 ja 2004. Hän ei kuitenkaan menestynyt Ateenan olympialaisissa 2004, joissa hän putosi jo ensimmäisellä kierroksella. Tucker jäi ensimmäiselle kierrokselle myös Helsingin MM-kisoissa 2005.


title: Sultan Tucker

text: "Lähde: IAAF"


title: Arvaa Kuka?

text: Arvaa Kuka? () on Hasbron markkinoima arvauspeli, jossa pelaajat pyrkivät kuulustelun ja poissulkemisen avulla päättelemään, minkä pelilaudalla olevista hahmoista vastapelaaja on valinnut.


title: Arvaa Kuka?

text: Peliä pelaa kaksi henkilöä, joista kummallakin on oma hahmolauta. Laudalla on 24 yksinkertaisesti piirrettyä hahmoa ja heidän etunimensä. Ideana on kysyä kysymyksiä, joihin voi vastata kyllä tai ei. Esimerkiksi jos henkilö A kysyy henkilöltä B "Onko hahmollasi harmaat hiukset?" ja B vastaa kieltävästi, voi A sulkea pois kaikki hahmot, joilla on harmaat hiukset. Jos taas B vastaa myöntävästi, A sulkee pois kaikki hahmot, joilla ei ole harmaita hiuksia. Hahmot suljetaan pois omalta laudalta sulkemalla sen edessä oleva ikkuna.


title: Arvaa Kuka?

text: Alkuperäisen Arvaa kuka? -pelin lisäksi Hasbro on markkinoinut muun muassa myös Travel Guess Who - ja Guess Who? Wonderful World Of Disney -pelejä.


title: Tekken Tag Tournament 2

text: Tekken Tag Tournament 2 on Namco Bandai Gamesin kehittämä ja julkaisema "Tekken"-pelisarjaan kuuluva tappelupeli. Pelin demo ilmestyi 2011 syksyllä Tekken Hybrid -kokoelmassa, ja itse peli julkaistiin Euroopassa 14. syyskuuta 2012. Peli julkaistiin yhtä aikaa PlayStation 3- ja Xbox 360 -konsoleille, ja Wii U -versio julkaistaan myöhemmin.


title: Tekken Tag Tournament 2

text: Samalla tapaa kuin ensimmäinenkin "Tag Tournament", peli ei sisällä varsinaista tarinaa ja ei siten ole myöskään osa pelisarjan virallista juonijatkumoa. Tämän ansiosta peli kuitenkin sisältää hahmoja jotka ovat tarinan aikana kuolleet tai kadonneet. Hahmovalikoima on pelisarjan suurin tähän mennessä ja sisältää yli 50 hahmoa. Kuten edeltäjässäänkin, pelin pääpaino on kaksi vastaan kaksi -taisteluissa jossa kukin pelaaja valitsee kaksi hahmoa ohjattavakseen. Vaihtoehtoisesti pelaaja voi valita vain yhden hahmon joka on vahvempi ja kestävämpi.


title: Tekken Tag Tournament 2

text: Peli sisältää uuden harjoittelumuodon nimeltä "Fight Lab", jossa pelaaja ohjaa Combot-robottia. Pelimuoto sisältää haasteita jotka opettavat pelaamaan peliä. Pelaaja voi myös itse muokata Combotin liikkeitä haluamikseen.


title: Tekken Tag Tournament 2

text: "Tekken Tag Tournament 2" panostaa suuresti internet-moninpeliin. Jokainen pelin ostanut pääsi ilmaiseksi käyttämään Namcon "World Tekken Federation" -sivustoa joka seurasi pelaajien tilastoja, mutta kyseinen palvelu suljettiin syksyllä 2013.


title: Tekken Tag Tournament 2

text: Kuten edellisissäkin "Tekken"-sarjan osissa, pelaaja kerää pelatessaan rahaa jota voi käyttää hahmojen ulkonäön muokkaamiseen vaatteilla ja muilla esineillä.


title: TV-ohjelma Kettunen

text: TV-ohjelma Kettunen on suomalainen vuosina 1988–1992 valmistunut satiiriviihdesarja. Sarjan tuotti Yleisradio ja sitä esitettiin Yle TV2 -kanavalla. Sarjan pääosassa on toimittaja-kirjailija Markus Kajo. Ennen televisiosarjaa Kajo piti radiossa "Kettunen"-nimistä radio-ohjelmaa.


title: TV-ohjelma Kettunen

text: Kajon esittämä salahauskan ammattiruikuttaja Kettusen hahmo on absurdia komediaa, jonka juuret ovat itäsuomalaisessa huumorissa.


title: TV-ohjelma Kettunen

text: Sarjaan liittyen julkaistiin pakinakirjoja, joista viimeisin "Kettusen kannettava" julkaistiin lokakuussa 2008. Kirjoissa ihmetellään ”vinksallaan olevaa maailmaa” ja ”ihmisten arkisia sattumuksia”.


title: TV-ohjelma Kettunen

text: Kettunen edusti Suomea vuonna 1992 Montreux’n Kultainen ruusu -kilpailussa erikoisohjelmalla "Kettunen Special: The Miserables – poloparat".


title: Aleksis Kiven katu

text: Aleksis Kiven katu tai Aleksis Kiven tie -nimisiä Aleksis Kiven mukaan nimettyjä katuja tai teitä on useissa Suomen kaupungeissa:


title: Grand griffon vendéen

text: Grand griffon vendéen eli 'Iso Vendéengriffoni' on ranskalaisista griffoneista kaikkein suurin. Se on suurin piirtein kultaisennoutajan kokoinen.


title: Grand griffon vendéen

text: Rodut, joista tämä griffonrotu on polveutunut, ovat hubertuksenkoira ja griffon nivernais. Se oli lähellä kadota jo kokonaan, mutta toisen maailmansodan jälkeen rotu herätettiin henkiin rotujen billy ja anglo-francais linjoilla.


title: Grand griffon vendéen

text: Grand griffon vendéen on kiharakarvainen rotu, jolla on pitkulaisen soikion muotoiset korvat. Sillä on myös suuri, musta kirsu ja 'viikset'. ( Viiksistä käytetään koirilla myös sanaa parta ) Katse on rauhallinen ja levollinen. Jalat ovat lihaksikkaat, tukevat ja sopusuhtaiset.


title: Grand griffon vendéen

text: Turkki on tiheää ja eristävää, etenkin pohjavilla. Värityksessä nähdään kolmivärisyyttä, oranssinvalkoista, kermanväristä ja joskus jopa aprikoosia.


title: Grand griffon vendéen

text: Kyseisen rodun säkäkorkeus on 60–66 cm, ja se painaa 30–35 kg.


title: Grand griffon vendéen

text: Grand griffon vendéen on keskitason koulutettava. Nartut oppivat jostakin syystä hieman helpommin kuin urokset. Turkinhoito on myös keskitasoa. Karva on harjattava säännöllisesti takkuuntumisen ja väkevän "koiranhajun" vuoksi.


title: KattenKabinet

text:
Kattenkabinet on Amsterdamissa Hollannissa toimiva kissa-aiheiseen taiteeseen keskittyvä museo. Museossa kuvattiin kohtauksia elokuvaan Ocean´s 12.
Museon kotisivut


title: Uskonnollinen kommunismi

text: Uskonnollinen kommunismi on uskonnollisiin arvoihin pohjautuva kommunismin muoto. Yleisesti termillä viitataan joihinkin egalitaristisiin uskonnollisiin järjestöihin, jotka harjoittavat yksityisomaisuuden hajauttamista niin, että ne jakautuisivat henkilön tarpeiden mukaan. Vastaavasti jokainen henkilö työskentelisi kykyjensä mukaan. Uskonnollisen kommunismin piiriin kuuluvat myös henkilöt ja ryhmät, jotka kannattavat kommunismin periaatetta mutta liittävät siihen myös uskonnollisuuden perinteisen kommunismin vastaisesti.


title: Uskonnollinen kommunismi

text: Johtuen marxismin yleisesti uskonnonvastaisesta luonnosta useat uskonnolliset kommunistit vastustavat ""kommunismi"" -termin käyttöä ja puoltavat esimerkiksi ""kommunalismi"" -termiä tämän sijaan. Mazdakin, persialaisen uskonpuhdistajan, ajatusten on arvioitu olevan varhaisinta uskonnollista kommunismia.


title: Suuren syvänteen intiaanit

text: Suuren syvänteen intiaanit olivat Kalliovuorten ja Sierra Nevadan välisellä laajalla alueella asuvia Pohjois-Amerikan alkuperäiskansoja, jotka hankkivat elatuksensa lähinnä luonnonantimien keräilyllä ja metsästyksellä. Suuren syvänteen kansoista merkittävämpiä olivat shoshonit, paiutet ja utet. Ensimmäisinä eurooppalaisina alueen löysivät espanjalaiset fransiskaanit, jotka vierailivat vuoden 1776 aikana Coloradossa ja Utahissa. Seuraavan vuosisadan ensimmäisellä puoliskolla amerikkalaiset ja meksikolaiset turkismetsästäjät alkoivat liikkua syvänteen reunavuoristoissa ja vuosisadan puoleenväliin tultaessa selkkaukset paikallisten intiaanien ja valkoisen väestön välillä yleistyivät. Saman vuosisadan loppuun mennessä syvänteiden intiaanit olivat pakotettuja luopumaan vanhoista elämäntavoistaan ja omaksumaan uuden kulttuurin.


title: Suuren syvänteen intiaanit

text: Ei ole täsmällistä tietoa, milloin muinaiset suurriistaa metsästäneet jääkauden ajan paleointiaanit saapuivat Suurelle syvänteelle. Jääkauden loppuvaiheen ilmasto syvänteillä oli kostea ja kasvillisuus metsäinen. Alueella oli myös runsaasti sateiden aiheuttamia suuria järviä, joista yksinomaan Bonnevillejärvi peitti lähes 52 000 km² koillisesta Utahista. Fort Rockin löytöjen ja ajoitusten mukaan Suuressa syvänteessä asui ihmisiä jo noin 11 200 eaa. Osa varhaisista asukkaista eli jokien ja järvien lähellä, missä oli eniten riistaa, mutta myös itäisistä vuoristoista on löydetty runsaasti jälkiä paleointiaanien varhaisesta asutuksesta. Eniten löydöksiä on tehty Salt Laken pohjoispuolelta.


title: Suuren syvänteen intiaanit

text: Jääkauden päättymisen aikoihin ilmasto lämpeni ja noin 3 000 vuotta kestänyt pitkä kuivuus muutti monet järvet pieniksi erillisiksi suoalueiksi. Metsä muuttui lopulta aavikoksi, ja kosteasta ympäristöstä riippuvaiset isot riistaeläimet katosivat. Tämä lopetti paleointiaanien kaudella harjoitetun suurriistan metsästyksen. Tilalle tuli pienriistan pyytäminen, ja lisäksi luonnonkasvien keräilyn merkitys kasvoi. Varhaiset merkit pinyon-männyn siementen keräilystä ovat aikakaudelta 6&nbsp,000 eaa. Tämä pienten ihmisryhmien nopeaan liikkumiseen perustunut ajanjakso tunnetaan arkaaisena kautena, joka alkoi noin 7 500-6 000 eaa


title: Suuren syvänteen intiaanit

text: Arkaainen kulttuuri jatkui noin 6 500 vuotta. Suuren syvänteen ihmiset asuivat kuivassa ympäristössä, jossa ravinto oli hajaantunut laajalle alueelle ja eloonjääminen riippui alinomaisesta siirtymisestä paikasta toiseen. Väestö käytti asuinpaikkoinaan pääasiassa luolia ja muita vuoristoiden tarjoamia suojapaikkoja, vaikka jälkiä haja-asutuksesta on löydetty myös alavilla mailla suurten järvien kuten Utahjärven alueella ja jokilaaksoissa. Ravintoa, työkaluja ja eläimentaljoja varastoitiin satoihin eri luoliin.


title: Suuren syvänteen intiaanit

text: Ajalta on säilynyt tyypillisen kiertelevän kivikautisen kulttuurin jäänteitä kuten kalliomaalauksia, joilla oli henkimaailmaan liittyvä uskonnollinen merkitys. Ihmiset metsästivät pienriistaa muun muassa keihäänheittimillä, sillä jousta ja nuolta ei vielä tunnettu. Keihäiden päissä käytettiin irtokärkiä, joiden erilaiset muotoilut ja kuvioinnit auttoivat tunnistamaan eri ryhmät toisistaan. Noin 2000 eaa. – 500 jaa. etelän-lounaan alueella yleistyi kaupankäynti, jossa rannikolta tuotiin kotiloita, kaupattiin obsidiaania ja varastoitiin ravintoa.


title: Suuren syvänteen intiaanit

text: Varsinainen kulttuurin muutos tuli, kun etelästä Anasazin kulttuurin alueelta levisi Suuren syvänteen alueille Fremontin kulttuurin synnyttänyt muutto- tai vaikutusaalto noin 400–800 jaa. Aluksi vain Ison Suolajärven ympäristöön levittäytynyt kulttuurialue laajeni myöhemmin myös Idahoon, Nevadaan ja Wyomingiin. Fremontin kulttuuriin liittyi aiempaan tapaan runsaasti metsästystä ja keräilyä, mutta uutuutena oli maanviljely, jossa hyödynnettiin syvänteen suoalueita. Tällä kaudella mukaan tulivat myös saviastiat, jouset ja nuolet sekä savitiiliset viljavarastot. Asuntona ei toiminut enää luola, vaan uuden kulttuurin asukkaat rakensivat kuoppataloja. Nämäkään varhaiset ihmiset eivät aluksi perustaneet kiinteitä kyliä, vaan viettivät liikkuvaa elämää. Keramiikka oli harvinaista ja vain harvoin poltettua, ja sitä ilmaantui lounaisosiinkin viimeistään noin 1000 jaa. Eteläisiä ja lounaisia vaikutteita muistuttivat myös punotut korit ja koverat kivialustat. Kulttuurista on jäänyt merkkejä myös keinokasteluviljelystä. Fremontin ihmiset käyttivät mieluummin nahkamokkasiineja kuin Anasazin tyyppisiä kuitusandaaleja.


title: Suuren syvänteen intiaanit

text: Suurelta syvänteeltä löydettyjen kalliomaalausten eri tyylisuunnat johtavat olettamukseen, että taidetta ovat tehneet paikallisten fremontilaisten lisäksi monet etniset ryhmät, jotka ovat vaihtuneet vuosisatojen varrella.


title: Suuren syvänteen intiaanit

text: Fremontin kulttuuri hävisi noin 1250–1350 jaa. Syytä on etsitty epäsuotuisiksi muuttuneista ilmasto-olosuhteista, mutta joidenkin lähteiden mukaan asteekin sukuista kieltä puhuneet shoshonit ja heidän kielisukulaisensa olisivat saapuneet Suureen syvänteeseen samoihin aikoihin kun Fremontin kausi päättyi. Uudet tulokkaat saattoivat ajaa alkuperäisen väestön pois ja korvata näiden paikan. Shoshonit jakaantuivat lukuisiin eri ryhmiin, jotka levisivät syvänteen eri osiin. He valmistivat keramiikkaa ja olivat taitavia kalastajia, keräilivät kasveja ja viljelivät jonkin verran maata. Joidenkin väittämien mukaan shoshonit olivat tehneet retkiä pohjoisille tasangoille jo ennen ajanlaskun alkua. Arkeologisten löytöjen kytkeminen myöhempiin intiaaneihin on vaikeaa.


title: Suuren syvänteen intiaanit

text: Suuret hevoslaumat tulivat New Mexicoon jo 1597–1610, jolloin siellä hallitsi Juan de Oñate. Tämä ensimmäinen eurooppalainen siirtokunta oli nimeltään Santa Fe de Nuevo México ja erään arvion mukaan väestöön kuului 560 asukasta, joista 129 oli sotilasta. Joukossa oli myös 10 pappia ja runsas määrä intiaanipalvelijoita. Oñate miehineen herätti ympäristön intiaaneissa niin suurta pelkoa, että nämä jättivät kylänsä ja pakenivat vuoristoon.


title: Suuren syvänteen intiaanit

text: Suuren syvänteen heimoista paiutet näkivät ensimmäisinä hevosia. Oman perimätietonsa mukaan he eivät kuitenkaan osanneet hyödyntää hevosen käyttömahdollisuuksia, vaan söivät nämä ravinnokseen. Paiutien naapurina asuvat utet sen sijaan olivat nähneet miten hevosilla ratsastettiin ja he ostivat näitä espanjalaisilta 1640-luvun aikana. Toisin kuin paiuteilla utien laaksoissa satoi riittävästi ja tämä takasi hevosille hyvät ruohistoiset laidunmaat. Opittuaan ratsastamaan utet aloittivat biisoninmetsästyksen Suurilla tasangoilla ja käyttivät hevosia myös liikkuvaan sodankäyntiin apasseja ja navajoja vastaan.


title: Suuren syvänteen intiaanit

text: Vuoden 1680 pueblokapinassa] pueblo-intiaanit päästivät irralleen espanjalaisten suuret hevoslaumat. Osa hevosista kulkeutui Suuren syvänteen laidoille, josta utet vangitsivat niitä ja kuljettivat omille laitumilleen. Isä Eusebio Kinon Arizonaan perustaman lähetysaseman ympärillä asuvat pimat ja papagot saivat myös osansa karanneista hevosista ja näin hevoset siirtyivät ketjun tavoin heimolta toiselle. Esim. utet myivät hevosia shoshoneille ja comancheille.


title: Suuren syvänteen intiaanit

text: Vuoteen 1730 mennessä hevosia käyttivät myös Suuren syvänteen pohjoisimmat shoshonit. He etenivät ratsain Saskatchewanin eteläosiin Bellyjoelle ja aiheuttivat hyökkäyksillään kauhua Kanadan tasankojen mustajaloille, joille hevonen oli vielä tuntematon. Shoshonit joutuivat myöhemmin vetäytymään takaisin Kalliovuorille, kun mustajalat ja creet valtasivat pohjoisia tasankoja Montanaan asti. Hevonen ja idästä tulleet vaikutteet muuttivat monen Suuren syvänteen itäisen heimon kulttuurin tasankointiaanien paimentolaiskulttuuriksi. Coloradon, Wyomingin ja Idahon intiaanit alkoivat asua tiipiissä ja käyttää nahkaisia säilytyskoteloita korien sijasta. Myös nahasta tehdyt vaatteet yleistyivät ja päälliköt alkoivat käyttää preeriaintiaanien tyyppisiä sulkapäähineitä.. Näin 1700-luvun suuren syvängön intiaanit alkoivat ulkoisesti näyttää preeriaintiaaneilta. Muutoksista huolimatta syvänteen intiaanien järjestäytyminen suuriksi yhteiskunnan yksiköiksi oli yhä löyhää..


title: Suuren syvänteen intiaanit

text: Espanjalaiset fransiskaanit Silvestre Vélez de Escalante ja Fracisco Atanasio Domínguez kävivät Coloradossa ja Utahissa 1776. Lewisin ja Clarkin retkikunta tutki syvänteen pohjoisreunan 1805–1806, mutta vasta 1820-luvun alussa syvänteellä alkoi liikkua pohjoisesta ja etelästä tulleita trappereita ja kauppiaita. Ratsastuskulttuurin omaksuneet pohjoiset paiutet ja bannockit surmasivat kymmeniä Kanadasta saapuneita metsästäjiä edellämainitun vuosikymmenen aikana ja tekivät 1840-luvun lopulla toistuvia hyökkäyksiä Kalifornian kultakentille matkaavia siirtolaisia vastaan.. Varsinainen uudisasutus Suurella syvänteellä alkoi 1847, jolloin mormonien etujoukko muutti Utahiin Suuren Suolajärven rannoille. Muutamassa vuodessa paikalle nousi Salt Lake City. Kultaryntäyksestä aiheutuvien ongelmien seurauksena mormonit yllättäen aseistivat pohjoiset paiutet vuonna 1850.


title: Suuren syvänteen intiaanit

text: Varhain 1840-luvulla intiaanien ja uudisasukkaiden huonontuneet välit puhkesivat taisteluiksi, kun intiaanit puolustivat maataan ja ryöstelivät siirtolaisten karjaa ja hevosia. Vuonna 1860 paiutet, shoshonit ja bannockit taistelivat amerikkalaisia vastaan Nevadan historian suurimmassa yksittäisessä intiaanisodssa (Pyramid Lake War).. Yhdysvaltain sisällissodan aikaan 1861–1865 Yhdysvaltain armeijan ollessa vedettynä itäisille sotakentille shoshonit ja utet aiheuttivat monia levottomuuksia. Vastaiskuna kenraali Patrick E. Connorin johtamat miliisit surmasivat vuonna 1863 talvileiriinsa yli 200 shoshonea. Kun hallitus määräsi vuoden 1863 sopimuksilla intiaanit reservaattiin, osa päälliköistä vastusti päätöstä voimakkaasti. Vuosina 1864 -1868 monet itäiset shoshonit palvelivat armeijan tiedustelijoina bannockeja ja pohjoisia paiuteja vastaan käydyissä sodissa. Seuraavalla vuosikymmenellä yli sata shoshonia auttoi Yhdysvaltain joukkoja kukistamaan tasankojen siouxit ja cheyennet.


title: Suuren syvänteen intiaanit

text: Vuonna 1877 Oregonin rauhalliset nez percet ajautuivat sotaan Yhdysvaltoja vastaan nuorten soturien surmattua joukon siviilejä. Nez percein tavoin Oregonin ja Idahon bannockit raivostuivat siirtolaisille, joiden karja tuhosi heidän niukkoja ravinnonlähteitään. Tilanne kärjistyi vuonna 1878 käytyyn sotaan, jossa bannockit ja pohjoiset paiutet nousivat kapinaan amerikkalaisia vastaan. Paiutien pääasiallisena rauhanneuvottelijana toimi intiaaniaktivisti Sarah Winnemucca, joka taisteli turhaan pysyvän paiute-reservaatin puolesta.


title: Suuren syvänteen intiaanit

text: Vuotta myöhemmin joukko uteja tarttui aseisiin kyllästyneinä uuteen elämäntyyliin, johon Yhdysvaltain hallitus oli heidät pakottanut. Kapina kukistui nopeasti, mutta Coloradon asukkaiden painostuksesta ja kongressin päätöksellä utet joutuivat luopumaan reservaatistaan Coloradossa ja siirtymään paljon pienempään Utahin reservaattiin. Satunnaisia aseellisia yhteenottoja kuitenkin oli vielä 1910-luvun alussa.


title: Suuren syvänteen intiaanit

text: Suuren syvänteen heimojen tunnetuimmaksi profeetaksi nousi paiutien henkimies Wovoka. Hänen luomansa henkitanssiliike levisi laajalle alueelle syvänteen ulkopuolelle ja sai osaltaan aikaan Wounded Kneen verilöylyn joulukuussa 1890. Henkitanssi oli alkuaan vuodelta 1869, mutta vasta Wowoka teki sen tunnetuksi 1880-luvun lopilla. Henkitanssi on säiltynyt suurilla syvänteillä 1900-luvulle asti, ja Oklahomasta levinnyt peyotismi on saanut paljon kannattajia 1900-luvun alusta lähtien Suuren syvänteen alueellakin.


title: Suuren syvänteen intiaanit

text:
Shoshoneille ja paiuteilla on Kaliforniassa kolme yhteistä reservaattia. Myös Nevadassa shoshonit asuttavat useita reservaatteja. Heidän ja paiutien asuttama Duck Valley Colony ulottuu Idahoon asti. Pohjoiset shoshonit ja bannockit jakavat keskenään Idahon Fort Hallin reservaatin. Pääomien puute ja karut elinolosuhteet ovat osaltaan vaikeuttaneet shoshonien taloudellista kehitystä, mutta parhaiten menestyneet ryhmät ovat kehittäneet maataloudesta ja karjankasvatuksesta tuottoisan elinkeinon. Wind Riverin shoshoneilla on oma kulttuurikeskus, jossa nuorilla on mahdollisuus oppia kansansa vanhoja perinteitä ja kieltä. Shoshonien pelitoiminnan kehittyessä Wyominmgiin on avattu myös Wind River Casino, joka on alueen huomattavaanpia työnantajia.
Paiutien suurin asutuskeskus on Pyramid Laken reservaatti Nevadassa. Reservaatin asukkaiden talous perustuu suurimmalta osalta kalastukseen ja vapaa-ajan toimintoihin. Paiuteilla on reservaatteja myös muissa syvänteen osavaltioissa ja lisäksi heillä on haja-asutusta reservaattien ulkopuolella.


title: Suuren syvänteen intiaanit

text: Utet asuttavat kolmea reservaattia Utahissa, New Mexicossa ja Coloradossa. Näistä Utahin Uintahin ja Ourayn reservaatti on pinta-alaltaan Yhdysvaltain toiseksi suurin intiaanireservaatti. Vuonna 2008 utet perustivat Coloradoon Sky Ute Resort and Casino lomakeskuksen..


title: Suuren syvänteen intiaanit

text: Läntisten shoshonien köyhiin digger-intiaaneihin lukeutuneet goshutet ovat jakaantuneet kahdeksi liittovaltion tunnustamaksi heimoksi, jotka asuvat Utahissa ja Nevadassa.


title: Suuren syvänteen intiaanit

text: Suuren syvänteen eteläisten ja läntisten heimojen liikkuma-alue oli suuri luonnon antimien vähyyden takia. Monet sikäläiset heimot asuivat lähes eristyksissä muusta maailmasta. Erityisen köyhiä olivat nykyisten Utahin ja Nevadan shoshonit, joita kutsuttiin halveksivasti "diggereiksi" eli kaivajiksi heidän kaivaessaan terävillä kepeillä maasta juureksia ja villivihanneksia. Kaivajiin kuuluivat goshutet, panamintet, kawauiisut, chemehuevit eli etelän paiutit ja weberin utet. Intiaanien leirit Utahjärven lähellä ja siitä länteen olivat yleensä autiomaan ja kylmimmän vuoriston välisellä 1600–2300 metrin korkeusvyöhykkeellä. Kerättäviä juureksia olivat "camas"-mukula, katkero, kumina, sipuli ja paikallinen intiaaniperuna. Erilaisia kukkia ja yrttejä ja muita kasveja kerättiin salaateiksi. Hedelmiä, siemeniä, pähkinöitä ja marjoja saatiin sieltä, missä niitä kasvoi. Erilaisia kasveja, muun muassa auringonkukkia ja savikoita ja pinjan siemeniä kerättiin laajalla alueella syötäväksi ja varastoon.


title: Suuren syvänteen intiaanit

text: Vastakohden edellisille tarjosivat Idän shoshonit ja bannockit, jotka metsästivät biisoneita ja nauttivat korkeasta elintasosta. Suuren syvänteen pohjoisosan heimojen luonnonantimet olivat runsaita ja talouteen kuuluva kaupankäynti oli paljon vilkkaampaa kuin etelässä, jossa kaikki syötäväksi kelpaava käytettiin hyödyksi. Ravintokasveja olivat muun muassa leveä osmankäämi, kamassia ja levisia, ja vesilintuja houkuteltiin järvissä kaislasta tehdyillä houkutuslinnuilla.


title: Suuren syvänteen intiaanit

text: Pohjoisen pauitet elivät 70 000 neliömailin laajuisella alueella hajanaisina ryhminä metsästäen peuroja ja vuorilampaita, jäniksiä, kaniineja, murmeleita, piikkisikoja, lintuja ja keräten noin 150 villiä kasvilajia.


title: Suuren syvänteen intiaanit

text: Yhteiskunnan perusyksikkö oli perhe, suurempaa yhteenkuuluvuutta ei väestön harvuuden takia yleensä ollut. Monta perhettä saattoi etsiä yhdessä ruokaa, tai joskus runsaalla alueella syntyi isompikin ryhmä. Joskus ihmiset saattoivat yhdistyä hyvänä metsästäjänä tai sotapäällikkönä pidetyn miehen käskyvallan alle sotimista tai metsästystä varten. Vanhuksilta kysyttiin neuvoja vaikeissa päätöksissä. Shamaaneja, joiden joukossa oli usein myös naisia, kunnioitettiin suuresti. Parannustöissä epäonnistuminen tiesi pahemmassa tapauksessa shamaanin kuolemaa. Aikuisen vainajan ruumis poltettiin hänen asuntonsa mukana.


title: Suuren syvänteen intiaanit

text: Syvänteen intiaanit olivat alkuaan sopuisia, mutta sukujen väliset verikostot eivät olleet harvinaisia. Hevosia saatuaan jotkut ratsastuskulttuurin omaksuneet heimot muuttuivat agressiivisiksi ja myös ryöstöstöretket yleistyivät. Utet erikoistuivat ryöstöretkiin jo 1600-luvun lopulla ja iskivät kaukanakin asuvien heimojen kyliin. Seuraavalla vuosisadalla utet aloittivat tiiviin yhteistyön comanchien kanssa ja sieppasivat eri heimoilta naisia ja lapsia, jotka kuljetettiin New Mexicon orjamarkkinoille. Erityisesti sieppausten kohteena olivat eteläisten paiutien lapset, ja utet julistivat itselleen täydet oikeudet liikkua vapaasti paiutien maaseudulla.


title: Suuren syvänteen intiaanit

text: Väkivaltaa esiintyi myös läntisemmillä alueilla. Vaikka shoshonien jalkaisin liikkuvat metsästäjä-keräilijät eivät voineet käydä suuria sotia, heidän keskuudessaan tehtiin murhia. Hedelmättömien alueiden ravinnon niukkuus aiheutti pahimpina nälkävuosina veritekoja, joiden kohteena oli vanhuksia ja lapsia. Monesti toinen kaksosista joutui pelkkien uskomusten takia surmatuiksi.


title: Suuren syvänteen intiaanit

text: Suuren syvänteen intiaanien uskonto oli lähinnä animismia, jossa ihminen on tasavertainen muiden elollisten kanssa. Vallalla oli usko myös korkeampaan Jumalaan, jollaisena jotkut heimot pitivät aurinkoa. Mytologia selitti maailman synnyn ja tapahtumat eläinten seikkailuilla. Susi ja kojootti olivat shoshonien suurimmat kulttuurisankarit, jotka olivat määränneet luonnon ja ihmiselämän lait. Esimerkiksi läntisten shoshonien henki kulki kuoleman jälkeen kojoottien maahan. Utet puolestaan uskoivat olevansa läheistä sukua karhulle, joka liittyi läheisesti heidän jumalaistarustoonsa. Syvänteiden asukkaat uskoivat lujasti kuolemanjälkeiseen elämään ja saattoivat siksi polttaa toisinaan vainajan lesken.


title: Suuren syvänteen intiaanit

text: Monet taikauskot siivittivät syvänteen intiaanien elämää. Punaoravan surmaaminen tiesi huonoa onnea. Saman syyn vuoksi naaraseläimiä ei yleensä tapettu niiden kanto- ja imetysaikaan. Monet pelot elivät heimojen keskuudessa. Vesien pahat haltiat olivat yleisesti kammoksuttuja ja varsinkin itäisten shoshonien keskuudessa suurta pelkoa aiheuttivat vuoristojen pienikokoiset haltiat "nunumbit", jotka ampuivat näkymättömiä nuolia.


title: Suuren syvänteen intiaanit

text: Henkien lepyttämiseksi järjestettiin tansseja, joissa soitettiin puisia huiluja ja luusta tehtyjä pillejä. Rumpuja ei alun perin tunnettu. Aurinkotanssi levisi pohjoisten ja itäisten shoshonien kulttuuriin 1800-luvun taitteessa, ja myös osa uteista omaksui sen keskuuteensa. Syvänteen heimojen suureen yhteiseen valkohäntäpeurojen ja antilooppieen metsästykseen liittyivät aina uskonnolliset seremoniat.


title: The Sims Medieval

text: The Sims Medieval on Electronic Artsin julkaisema peli joka ilmestyi maaliskuussa 2011. Se on keskiajalle sijoittuva The Sims peli, jossa pelaaja luo itselleen valtakunnan ja sille hallitsijan (monarch). Hallitsija asuu valtaistuinsalissa ja päättää siellä, mitä valtakunnan asukkaat voivat rakentaa, lähteä tutkimusmatkalle tms. Pelin edetessä, kun pelaaja on suorittanut tarpeeksi tehtäviä, hän pääsee luomaan lisää sankarisimejä eri ammattikunnille.


title: The Sims Medieval

text: Pelin edetessä pelaaja pääsee laajentamaan kuningaskuntaa ja luomaan sankarisimejä 10:stä eri ammattikunnasta. Jokaiseen ammattikuntaan kuuluu omanlaisensa tehtävät ja velvollisuudet. Ammattikunnat ovat:


title: Feliks Zemdegs

text: Feliks Zemdegs on australialainen speedcuber, jolla on hallussaan maailmanennätys Rubikin kuution ratkaisemisessa. Hänen ennätyksensä viiden ratkaisun keskiarvosta on 5,80 sekuntia..


title: Feliks Zemdegs

text: Zemdegs voitti 3x3x3-kuution maailmanmestaruuden toisen kerran vuonna 2015. Hän ratkaisi kuution parhaimmillaan 5,695 sekunnissa. Feliksin hallussa on usean muunkin kuution ja lajin maailmanennätyksiä, tällä hetkellä yhteensä 2 kappaletta. Yhteensä hän on tehnyt 119 kappaletta maailmanennätyksiä.


title: Harold Gresley

text: Harold Gresley (1892−1967) oli brittiläinen taiteilija, kuten myös isänsä ja isoisänsä. Hän maalasi enimmäkseen maisemia, mutta myös joitakin muotokuvia.


title: Harold Gresley

text: Gresley syntyi Derbyshiressä ja opiskeli Derbyn taidekoulussa. Hän oli merkittävien taiteilijoiden Frank Gresleyn poika ja James Stephen Gresleyn pojanpoika. Ensimmäisen maailmansodan alkaessa Harold Gresley keskeytti taideopintonsa. Hän taisteli Sherwood Foresterien joukoissa ja sai mitalin. Sodan jälkeen hän jatkoi opintojaan Nottinghamissa opettajanaan Arthur Spooner. Hänestä tuli opettaja Reptonin kouluun. Gresley asui loppuikänsä Chellastonissa lähellä Derbyä.


title: Harold Gresley

text: Kokoelma Gresleyn teoksia on esillä Derbyn kaupunginmuseossa, sillä taiteenkeräilijä Alfred E. Goodey lahjoitti museolle 77 Gresleyn teosta.


title: Makupalat (internet-sivusto)

text: Makupalat.fi on suomalaisten kirjastojen yhteinen linkkihakemisto ja osa kirjastot.fi-palvelua. Siihen on valittu verkkosivuja, joiden tietosisältö on arvioitu luotettavaksi ja hyödylliseksi tiedonhakijalle. Sivut on järjestetty selailua helpottaviin aihealueisiin. Palvelussa toimivat sekä ohjaava haku että tarkennettu haku. Aineistoa voi selata myös aihekartan, asiasanalistauksen, yleisten kirjastojen YKL-luokituksen ja julkaisijan mukaan. Uusia linkkejä viedään Makupalat.fi:n viikoittain. Hakemistossa on linkkejä noin 17 000. Kokoelmia voi tutkia Makupalat.fi:ssä, mutta niitä levitetään lisäksi sosiaalisessa mediassa ja tuodaan esiin kirjastojen sivuilla.


title: Makupalat (internet-sivusto)

text: Kirjastot.fi vastaa Makupalat.fi:n tekniikasta ja sisällön valvonnasta sekä tuottaa yhdessä Helsingin kaupunginkirjaston kanssa uutta sisältöä palveluun. Kirjastot.fi tuottaa verkkopalveluja kaikkien suomalaisten kirjastojen käyttöön. Kirjastot.fi-palvelukonaisuus on opetus- ja kulttuuriministeriön rahoittama.


title: Makupalat (internet-sivusto)

text: Makupalat-sivusto oli alunperin Hämeenlinnan kaupunginkirjaston ylläpitämä linkkikirjasto. Sen perusti vuonna 1995 osastonjohtaja Sirpa Kalliokoski, joka ylläpiti hakemistoa ensimmäisten vuosien ajan. Hämeenlinnan kaupunginkirjaston vastuulle kokoelman ylläpito siirtyi vuonna 2000. Sivusto oli ensimmäisiä suomalaisen kirjastolaitoksen palveluita Internetissä ja se saavutti nopeasti suosiota selkeän jäsennyksensä ansiosta. Monista muista linkkikirjastoista poiketen palveluntarjoajan työntekijä tarkasti Makupalojen linkit ennen kirjastoon lisäämistä. Makupalat-palvelu yhdistettin Kirjastot.fi:n linkkikirjaston kanssa vuonna 2013. Kokoelmasta muodostui Makupalat.fi.


title: Primo de Rivera

text: Primo de Rivera on espanjalainen sukunimi.


title: Johanna Raunio (albumi)

text: Johanna Raunio on mallina, juontajana ja televisionäyttelijänä tunnetun Johanna Raunion studioalbumi vuodelta 1994. Albumin julkaisi CD:nä MTV-Musiikki. Albumilla on seitsemän suomalaisperäistä sävellystä ja neljä käännösiskelmää, mukaan luettuna Jussi Erikssonin sovittama versio ABBA-yhtyeen menestyssävellyksestä ”Honey, Honey”.